hotchpotch/miracl-hf-unified huggingface dataset:
ফিরোজা বারী
ফিরোজা বারী মালিক হলেন বাংলাদেশের একজন প্রখ্যাত নারী নেত্রী এবং সমাজসেবিকা। জনসেবায় অনন্য সাধারণ অবদানের জন্য ১৯৮২ সালে তাকে “সমাজসেবায় স্বাধীনতা পুরস্কার” প্রদান করা হয়।
তিনি ১৮৮২ সালের ৫ জুন চুয়াডাঙ্গায় জন্মগ্রহণ করেন। তার বাবা আফতাব হোসেন জোয়ার্দ্দার ও মা ফাতেমা বেগম। ফিরোজা বারীর স্বামী মালিক আবদুল বারী ছিলেন চট্টগ্রাম বন্দর কর্তৃপক্ষের প্রথম বাঙালি চেয়ারম্যান। তাদের তিন কন্যা ও এক পুত্র ড. ফজলে বারী মালিক।
ফিরোজা বারী তার স্বামীর সহযোগিতায় ভারতের শান্তিনিকেতনে শিক্ষা লাভ করেন।
তিনি ছিলেন প্রখ্যাত নারী নেত্রী এবং এরশাদ সরকারের আমলে তিনি মন্ত্রী হিসাবে দায়িত্ব পালন করেন।
তিনি তঘমা-এ-পাকিস্তান উপাধি পান। সমাজসেবা ক্ষেত্রে অসাধারণ অবদানের জন্য ১৯৮২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
আফারসিয়াব বাদালবেয়লি
আফরাসিয়াব বাদাল অগলু বাদালবেয়লি () ১৯ এপ্রিল ১৯০৭, বাকু – ৬ জানুয়ারি ১৯৭৬, বাকু) ছিলেন সোভিয়েত আজারবাইজানি সুরকার; তাঁর পূর্বসূরীরা ছিল সম্ভ্রান্ত ইরানি ( বাহমান মির্জা এবং আব্বাস মির্জা'র বংশধর তিনি)। পাশাপাশি তিনি ছিলেন সঙ্গীত সমালোচক এবং পরিচালক, সঙ্গীত লেখক এবং যাত্রাগানের বই "গিজ গালাসি (অকলুষিত মিনার)" লেখক যা প্রথম আজারবাইজানি নৃত্য নাট্য এবং মুসলিম প্রাচ্যের প্রথম নৃত্য নাট্য।
আফরাসিয়েব বাদালবেয়লি ১৯০৭ সালে বাদাল এবং রহিমা বাদালবেয়লির ঘরে শুশা গ্রামে জন্মগ্রহণ করেন। সেই সময়, বাদালবেয়লি'র পরিবার বিখ্যাত সঙ্গিতজ্ঞ পরিবার হিসেবে খ্যাতি লাভ করতে শুরু করে। তার বাবা বাদালের বাবা, বাদাল বে বাদালবেয়লি ছিলেন মুঘাম বিশেষজ্ঞ পাশাপাশি তিনি বাকুতে অবস্থিত রুশো-টারটারের এক বিদ্যালয়ের সঙ্গীত শিক্ষক; এছাড়াও তিনি তাঁর চাচাতো ভাই উজেয়ির হাজিবেয়ভকে আজারবাইজানে প্রথম থিয়েটার প্রতিষ্ঠা করতে সাহায্য করেন। আফরাসিয়াব বাদালবেয়লি এর চাচা আহমেদ বাদালবেয়লি(আগদামস্কি) ছিলেন একজন বিখ্যাত অপেরা সঙ্গীত (একধরনের ইউরোপী উচ্চাঙ্গ সঙ্গীত) শিল্পী।আফরিসিয়াবের ভাই শামসি বাদালবেয়লি পরবর্তীতে একজন সঙ্গীত পরিচালকে পরিণত হয়। ১৯৩০ সালে, আফরাসিয়াব বাদাল্বেয়লি আজারবাইজান স্টেট বিশ্ববিদ্যালয় থেকে প্রাচ্য সম্পর্কীয় বিষয়ের উপর স্নাতক লাভ করেন, এবং পরবর্তীতে তিনি লেনিনগ্রাদ সঙ্গীত শিক্ষালয় (লেনিনগ্রাদ কনজারভেটরি) কর্তৃক অনুমোদিত একটি বিদ্যালয়ে তাঁর পড়ালেখা চালিয়ে যান, এবং উক্ত বিদ্যালয়ে তাঁর পড়ালেখা ১৯৩৯ সালে শেষ হয়। তিনি আজারবাইজান স্টেট অপেরা এন্ড ব্যালেট থিয়েটারে ১৯৩০ সালে পরিচালক হিসেবে কাজ করা শুরু করেন। তিনি ১৯৩১ সালে ব্যালে নর্তকী (নাট্য নৃত্যের নর্তকী) গামার আলমাসযাদেহ্‌ কে বিয়ে করেন যিনি নিজে লেনিনগ্রাদে ( একটি প্রফেশনাল ব্যালে বিদ্যালয়ে) উচ্চ শিক্ষা গ্রহণ করার সময়ও বাদালবেয়লিকে সঙ্গ দেন। কোনো এক কারণে তাঁদের এই বিবাহ বন্ধন ভেঙে যায় এবং এর ফলে বাদালবেয়লি পরবর্তীতে আবার বিয়ে করেন।
১৯২৮ সালে বাদালবেয়লির সঙ্গীতের কর্মজীবন শুরু হয় প্রথমবারের মতো যখন তিনি জাফর জাব্বারলির জন্য স্টেজ নৃত্যের একটি গান ("ওড গালিনি)" রচনা করেন। তাছাড়াও তিনি প্রথম আজারবাইজানি ব্যালে (নাট্য নৃত্য)- "গিজ গালাসি(অকলুষিত মিনার)" রচনার জন্য সমাদৃত; এটি তিনি ১৯৪০ সালে কম্পোজ করেন। উক্ত ব্যালে গামার আলমাজাদেহকে উত্‌সর্গ করা হয়। তাঁর পরবর্তী কাজগুলোর মধ্যে আছে "খাল্গ গাযাবি ("জনগণের ক্রোধ", ১৯৪১, "সহ লেখক বরিস যাইদমান)",নিজামি"(১৯৪৮) এবং "সয়ুদলার আঘলামায ("উইলোরা কাঁদেনাঃ, ১৯৭১)। "তিনি আজারবাইজানি অপেরা "বাহাদির ভা সোনা এবং গিয গালাসি, গারাজা গিয("নিগেলা") ও গিযিল আখার ("সোনার চাবি") "এর জন্য যাত্রা গানের বই রচনা করেন। থিয়েটারের বিভিন্ন কার্যক্রমের জন্য তিনি ব্যাকগ্রাউন্ড মিউজিক তৈরী করেন এবং সে সময়কার একমাত্র যাত্রাগানের বইয়ের অনুবাদক ছিলেন তিনি। পায়র চাইকোভোস্কি, গিয়োচ্চানিয়ো রোসিনি, আরমেন তিগারনায়ন এবং জাকারিয়া পালিয়াশভিলির অপেরা সঙ্গীতবিশিষ্ট যাত্রাগানের বই আজেরিতে অনুবাদ করেন। ১৯৫০ থেকে ১৯৬০ পর্যন্তি তিনি আজারবাইজানের উচ্চাঙ্গ সঙ্গীতের ইতিহাস এবং উন্নতি নিয়ে কিছু বই লিখেন, এদের নামঃ "ডিসকাশন অন মিউজিক, গুরবান পিরিমোভ, মিউজিক্যাল ডিকশেনারি, এবং দ্য আজারবাইজান স্টেট অপেরা এন্ড ব্যালেট থিয়েটার।" ১৯৬০ সালে তিনি আজারবাইজানের জন সঙ্গীতশিল্পী উপাধিতে ভূষিত হন। তিনি মৃত্যুর আগ পর্যন্ত (১৯৭৬) অপেরা এবং ব্যালে থিয়েটারে পরিচালক হিসেবে কাজ করেন।   " "
দুবাই মেডিকেল কলেজ
দুবাই মেডিকেল কলেজ  মেয়েদের জন্য মেডিসিন ও সার্জারী বিষয়ে ডিগ্রী প্রদানকারী সংযুক্ত আরব আমিরাতের প্রথম বেসরকারী মেডিকেল কলেজ।
আর্মেনিয়া–পর্তুগাল সম্পর্ক
আর্মেনিয়া—পর্তুগাল সম্পর্ক হল আর্মেনিয়া ও পর্তুগাল রাষ্ট্রদ্বয়ের মধ্যকার দ্বিপাক্ষিক সম্পর্ক। কোনো দেশেরই স্থায়ী দূতাবাস নেই। ইতালির রোমে অবস্থিত দূতাবাসের মাধ্যমে আর্মেনিয়া পর্তুগালের কাজ পরিচালনা করছে। অনুরূপে মস্কোতে অবস্থিত দূতাবাসের মাধ্যমে পর্তুগাল আর্মেনিয়ায় নিজেদের প্রতিনিধিত্ব করছে। এছাড়াও ইয়েরেভেনেরর নালবানদিয়ান স্ট্রীটে পর্তুগালের কনস্যুলেট অফিস রয়েছে। বর্তমানে মিস্টার স্যামুয়েল স্যামুয়েলিয়ান কনস্যুল হিসেবে দায়িত্ব পালন করছেন।
১৯২০ সালের ১০ই আগস্ট আনুষ্ঠানিকভাবে আর্মেনিয়াকে স্বীকৃতি দেয় পর্তুগাল। স্বীকৃতিপত্রে পর্তুগাল উল্লেখ করে যে এ স্বীকৃতিপ্রদানের মাধ্যমে "সম্মানের দৃঢ় বন্ধনেই শুধু যুক্ত হওয়া নয়, বরং বাহ্যিক আগ্রাসনের বিরুদ্ধে আত্মরক্ষা এবং আঞ্চলিক ঐক্য ও আর্মেনিয়ার রাজনৈতিক স্বাধীনতা প্রদান করা হয়েছে..."
পর্তুগালে বসবাসকারী উল্লেখযোগ্য আর্মেনিয় ব্যক্তিত্ব হলেন ক্যালোউস্তে গুলবেনকিয়ান। তিনি একজন বিত্তবান আর্মেনিয় ব্যবসায়ী ছিলেন। ব্যবসার সাথে সাথে মানবহিতৈষি কাজের সাথেও তিনি যুক্ত ছিলেন। লিসবনে তিনি নিজের ব্যবসার সদর দপ্তর স্থাপন করেন। তিনি একটি আন্তর্জাতিক চ্যারিটি প্রতিষ্ঠান গঠন করেন। লিসবনে অবস্থিত সংগঠনটির নাম ক্যালোউস্তে গুলবেনকিয়ান ফাউন্ডেশন। তিনি মুসে ক্যালোউস্তে গুলবেনকিয়ানও স্থাপন করেন।
আর্মেনিয় পররাষ্ট্রমন্ত্রী ভারদান অসকানিয়ান ২০০০ সালের নভেম্বর মাসে লিসবন সফর করেন। সেখানে তিনি পর্তুগিজ রাষ্ট্রপতি জর্জ স্যামপাইও, পররাষ্ট্রমন্ত্রী জাইমে গামার সাথে সাক্ষাৎ করেন। ২০০১ সালের ১০ই জুলাই রাষ্ট্রপতি রবার্ট কোচারিয়ান বলেন যে আর্মেনিয়া পর্তুগালের সাথে সম্পর্কোন্নয়ন করাকে সর্বাধিক গুরুত্ব প্রদান করা হয়। আর্মেনিয় পররাষ্ট্রমন্ত্রী ভারদান ওসকানিয়ান দ্বিপাক্ষিক অর্থনৈতিক সম্পর্ক উন্নয়নের লক্ষ্যে ২০০১ সালের ১১ই জুলাই পর্তুগিজ ডেলিকেটের সাথে সাক্ষাৎ করেন। পর্তুগিজ পার্লামেন্টের স্পিকার জোয়া বস্কো মোতা আমারাল ২০০২ সালের ১৯শে জুন আর্মেনিয় রাষ্ট্রদূতের সাথে আর্মেনিয়-পর্তুগিজ আন্তঃপার্লামেন্টারি সম্পর্ক দৃঢ়করণ বিষয়ে কথা বলেন।
দুবাই ফার্মেসি কলেজ
দুবাই ফার্মেসী কলেজ হলো  সংযুক্ত আরব আমিরাতের প্রথম ফার্মেসী বিষয়ক শিক্ষা প্রতিষ্ঠান। প্রতিষ্ঠানটি ১৯৯২ সালে প্রতিষ্ঠিত হয়। এর প্রতিষ্ঠাতা সমাজসেবক হাজ্বী মুহাম্মদ বিন আহমেদ আল লুতাহ। ২০০৫ সালে প্রতিষ্ঠানটি দুবাই কোয়ালিটি এপ্রেসিয়েশন প্রোগ্রাম পুরস্কার জিতেছে। শেখ মোহাম্মদ বিন রশিদ আল মাকতুম পুরস্কার প্রদান করেন।
এল শোরুক একাডেমি
এল শোরুক একাডেমী হলো একটি বেসরকারী শিক্ষা প্রতিষ্ঠান। প্রতিষ্ঠানটি মিশরের উচ্চ শিক্ষা মন্ত্রণালয়ের লাইসেন্সপ্রাপ্ত। এটী মিশরের কায়রো শহরে অবস্থিত। ১৯৯৫ সাল থেকে প্রতিষ্ঠানটি চলছে।
ইঞ্জিনিয়ারিং ইনস্টিটিউট এ আর্কিটেকচার, কেমিক্যাল ইঞ্জিনিয়ারিং, সিভিল ইঞ্জিনিয়ারিং, বায়োমেডিকেল ইঞ্জিনিয়ারিং এবং ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিষয়ে পাঠদান করা হয়।
কম্পিউটার ও তথ্য প্রযুক্তি ইনস্টিটিউট এ কম্পিউটার বিজ্ঞান, তথ্য ব্যবস্থা ও ব্যবসা-প্রতিষ্ঠান প্রশাসন বিভাগে পাঠদান করা হয়।
মিডিয়া ইনস্টিটিউট এ নিউজ প্রোডাকশন, মিডিয়া প্রোডাকশন ও মিডিয়া মার্কেটিং বিভাগে পাঠদান করা হয়।
২০১৩ সালের মে মাসে প্রায় ৫০০ ছাত্র-ছাত্রী একটি অবস্থান ধর্মঘটের ডাক দেয়। এই ধর্মঘটে একজন ছাত্র মারা যায়।
আদানা বিজ্ঞান ও প্রযুক্তি বিশ্ববিদ্যালয়
আদানা বিজ্ঞান ও প্রযুক্তি বিশ্ববিদ্যালয় (Adana STU বা তুর্কী: Adana Bilim ve Teknoloji Üniversitesi) হলো তুরস্কের একটি পাবলিক বিশ্ববিদ্যালয়, যা আদানা শহরে অবস্থিত। যদিও বিশ্ববিদ্যালয়টি নবনির্মিত, তবু বলা হয়ে থাকে যে এটি এই অঞ্চলের মধ্যে প্রযুক্তিগত অবকাঠামোর দিক দিয়ে শীর্ষে রয়েছে। এখানে  প্রকৌশল এবং প্রাকৃতিক বিজ্ঞান ভিত্তিক বৈজ্ঞানিক গবেষণা ও শিক্ষার ওপর জোর দেওয়া হয়।
বোল-আউট
আন্তর্জাতিক টি২০ ক্রিকেটে যখন কোন ম্যাচ টাই হয় তখন টাই ভাঙ্গার জন্য বর্তমানে সুপার ওভার সিস্টেম চালু আছে। কিন্তু পূর্বে এমনটা ছিলনা। ছিল বোল আউট সিস্টেম। নিয়মটা হলো, একজন বোলার বল করবেন আর একজন উইককেট কিপার শুধু কিপিংই করবেন। অর্থ্যাৎ ব্যাটসম্যান বিহীন পিচে বল উইকেটে লাগিয়ে আউট করতে হবে। বিশ্বকাপ টি২০ ২০০৭ এ ভারত ও পাকিস্থানের ম্যাচ টাই হলে শরণাপন্য হতে হয় বোল আউট সিস্টেমে। সে ম্যাচে প্রথম বলটি করেন বীরেন্দর শেবাগ আর কিপিং করেন এমএস ধনি। সেবাগ সফল। পাকিস্থানের হয়ে প্রথম বলটি করেন ইয়াসির আরাফাত আর কিপিং করেন কামরান আকমল। আরাফাত বিফল। এরপর ভারতের হয়ে বল করেন হরভজন শিং এবং রবিন উথপা, তারা দুজনেই সফল। কিন্তু পাকিস্থানের পক্ষে বল করেন ওমর গুল ও শহীদ আফ্রিদি এনারাও বিফল হয়ে গেলে বিশ্ব কোন ক্রিকেট ম্যাচ ৩-০ ফিগেরের ফলাফল দেখতে পায়।
আমাতুল কিবরিয়া কেয়া চৌধুরী
আমাতুল কিবরিয়া কেয়া চৌধুরী একজন বাংলাদেশী সংসদ সদস্য। তাঁর পিতা মানিক চৌধুরী, যিনি ছিলেন প্রখ্যাত রাজনীতিবিদ ও মুক্তিযোদ্ধা। তিনি হবিগঞ্জ-সিলেটের নারী আসন থেকে নির্বাচিত হয়েছেন। 
কেয়া চৌধুরী ২০১২ সালের জাতীয় সংসদ নির্বাচনে বিনা প্রতিদ্বন্দ্বিতায় জয়লাভ করেন। তিনি ব্যক্তিজীবনে একজন আইনজীবী। ব্যক্তিগত জীবনে কেয়া চৌধুরী ২ সন্তানের জননী।
মালদ্বীপ জাতীয় জাদুঘর
মালদ্বীপ জাতীয় জাদুঘর মালদ্বীপের জাতীয় দিবসে প্রতিষ্ঠিত দেশের প্রথম জাতীয় জাদুঘর, যা ১৯৫২ সালের ১১ নভেম্বর দেশটির তৎকালীন প্রধানমন্ত্রী মোহাম্মদ আমিন দিদি উদ্বোধন করে।
ইতিহাস সংরক্ষণ এবং মালদ্বীপের জনগণের মধ্যে দেশপ্রেম সৃষ্টির উদ্দেশ্যে জাদুঘরে ঐতিহাসিক নিদর্শনাবলীর এক বিশাল সংগ্রহ রয়েছে, যেগুলো বৌদ্ধ যুগের রাজকীয় পাথরের বস্তুর পুরাতত্ত্বের টুকরো থেকে শুরু করে ইসলামী সাম্রাজ্যের শাসনের অন্তর্ভুক্ত।
এই জাদুঘরটি আগে মালদ্বীপের ভাষাবিজ্ঞান ও ঐতিহাসিক গবেষণা কেন্দ্র কর্তৃক পরিচালিত হতো। তবে ২০১০ সালের ২৮ এপ্রিল তারিখে তৎকালীন রাষ্ট্রপতি মোহাম্মদ নাশিদ কর্তৃক এই প্রতিষ্ঠানটিকে বিলুপ্ত ঘোষনা করা হয় এবং জাদুঘরটির দায়িত্ব পর্যটন, কলা এবং সংস্কৃতি বিষয়ক মন্ত্রণালয়ের অধীনে ন্যস্ত করার পাশাপাশি মালদ্বীপের ভাষাবিজ্ঞান ও ঐতিহাসিক গবেষণা কেন্দ্রের দায়িত্ব মালদ্বীপের উচ্চ শিক্ষা কলেজের নিকট হস্তান্তর করা হয়।
তিনটি তলা বিশিষ্ট জাদুঘরটি (পুরনো ভবন) মালতে অবস্থিত সুলতান পার্কের অভ্যন্তরে অবস্থিত, যা ১৬শ শতকের দিকে নির্মিত মালদ্বীপের রাজকীয় প্রাসাদ এলাকার একটি অংশ। দ্বিতল বিশিষ্ট "আস-গোকুলু" হলো প্রাসাদের একমাত্র অংশ যেটি ১৯৬৮ সালের আগুনে ধ্বংস হয়েছিলো।
জাদুঘরের নতুন ভবনটিও সুলতান পার্কে অবস্থিত। এই ভবনটির নকশা প্রণয়ন, নির্মাণ এবং অর্থায়ন কর হয়েছে চীনা সরকার কর্তৃক। ভবনটি ২০১০ সালের ১০ জুলাই চীনা সরকার মালদ্বীপ সরকারকে উপহার দেয়; কিন্তু আনুষ্ঠানিকভাবে এই ভবনটিকে জাতীয় যাদুঘর হিসেবে ঘোষনা এবং উদ্বোধন করা হয় আরো দুই সপ্তাহ পরে, ২০১০ সালের ২৬ জুলাই তারিখে, মালদ্বীপের স্বাধীনতা দিবসের দিন।
জাদুঘরটির অভ্যন্তরভাগটি সুলতানী আমল থেকেই সংরক্ষিত হিসাবে রয়েছে, যার মধ্যে রয়েছে হস্ত-লিখিত কোরআন, যেগুলো ভবনের দেয়ালের গায়ে খোদাই করা আছে।
জাদুঘরটিতে বিপুুল প্রাচীন নিদর্শন প্রদর্শিত হয়, যার মধ্যে রয়েছে প্রাক-ইসলামী যুগের দ্রব্যাদী, রাজকীয় রোদাচ্ছাদন এবং আসবাব পত্র, পোষাক ও পাদুকা, মুদ্রা, অলংকার, যুদ্ধাস্ত্র এবং যুদ্ধের সাজ-পোষাক।
অন্যান্য নিদর্শন হিসাবে আরো অন্তর্ভুক্ত আছে বস্ত্রাদি, যেমন বিশেষ অনুষ্ঠানের জন্য ব্যবহৃত পোষাক, পাগড়ী, চকচকে চপ্পল এবং কোমরবন্ধনী, মাদুুর এবং অন্যান্য সৃজনশীল সূচীকর্ম।
জাদুঘরটি রবিবার হতে শণিবার, সাপ্তাহে ছয়দিন, মালদ্বীপের স্থানীয় সময় সকাল ১০.০০টা হতে বিকাল ৪.০০টা পর্যন্ত খোলা থাকে এবং শুক্রবার সাপ্তাহিক বন্ধ থাকে।
নিশাপুর
নিশাপুর বা নিশাবুর (; , এছাড়াও রোমান রূপে Nīshāpūr, Nišâpur, Nişapur, Nīshābūr, Neyshābūr, এবং Neeshapoor, যার উৎস মধ্য-পারসিক শব্দ: "New-Shabuhr", অর্থ "শাপুরের নতুন শহর", "সুন্দর শাপুর", বা "শাপুরের নিখুঁত স্থাপত্য") হলো উত্তরপূর্ব ইরানের খোরাসান প্রদেশের একটি শহর এবং নিশাপুর শহরিস্তানের (বিভাগ) রাজধানী। বিনালুদ পর্বতমালার পাদদেশে অবস্থিত এই শহরটি আগে খোরাসান প্রদেশের রাজধানী ছিল। ২০১১ সালে এর জনসংখ্যা ছিল আনুমানিক ২৩৯,১৮৫, এবং পুরো প্রদেশে ৪৩৩,১০৫। "ফিরোজা ভূমি" বলে অভিহিত এই শহরের আশেপাশে ফিরোজা পাথরের অসংখ্য খনি আছে, যেগুলো প্রায় দুই হাজার বছর ধরে সারা বিশ্বে ফিরোজার যোগান দিচ্ছে।
৩য় শতাব্দীতে রাজা প্রথম শাপুর এই শহরটি গড়ে তোলেন সাসানীয় একটি সত্রপের রাজধানী হিসেবে। পরবর্তীতে এটি তাহিরি সাম্রাজ্রের কেন্দ্র হয়ে ওঠে এবং ৮৩০ সনে আবদুল্লাহ তাহির শহরটি সংস্কার করেন। সেলজুক সাম্রাজ্যকালে ১০৩৭ সালে তুঘরিল এটিকে তার রাজধানী হিসেবে বেছে নেন। আব্বাসী আমল থেকে মোঙ্গলদের খারেজম ও পূর্ব ইরান দখল করার আগ পর্যন্ত এই শহরটি ছিল মুসলিম বিশ্বের সংস্কৃতি, বাণিজ্য ও জ্ঞানবিজ্ঞানের একটি গুরুত্বপূর্ণ কেন্দ্র। নিশাপুর, মারভ, হেরাত ও বলখ এই চারটি ছিল মধ্যযুগে বৃহত্তর খোরাসানের সবচেয়ে অগ্রসর ও উন্নত শহর।
১০ম শতাব্দীতে সামানি শাসনামলে নিশাপুর উন্নতির সর্বোচ্চ শিখরে আরোহণ করে, কিন্তু ১২২১ সালে মোঙ্গলরা সব ধ্বংস করে দেয়, এরপর অন্যান্য দখলদারদের আক্রমণ এবং ১৩শ শতাব্দীর ভূমিকম্পে শহরটি গুঁড়িয়ে যায়। এরপর এর উত্তরাংশে অল্পকিছু বসতি গড়ে ওঠে এবং একসময়কার সদাগুঞ্জরিত শহরটি এভাবে মাটিচাপা পড়ে থাকে; যতদিন না মার্কিন মেট্রোপলিটন মিউজিয়াম অফ আর্টের একদল প্রত্নতাত্ত্বিক খননকারী এখানে এসে খনন শুরু করেন, ২০-শতকের মধ্যভাগে। তারা ১৯৩৫ থেকে ১৯৪০ সাল পর্যন্ত নিশাপুরে কাজ করেন, এবং ১৯৪৭-৪৮ সালের শীতকালে প্রকল্পটি সমাপ্ত করে ফিরে যান।
ইসলামী স্বর্ণযুগে, বিশেষ করে ৯ম ও ১০ম শতাব্দীতে, নিশাপুর হয়ে ওঠে মৃৎশিল্প ও এরকম অন্যান্য শিল্পের অন্যতম কেন্দ্র। নিশাপুরে পাওয়া অধিকাংশ সিরামিক শিল্পদ্রব্য এখন সংরক্ষিত আছে মেট্রোপলিটন মিউজিয়াম অফ আর্ট এবং তেহরান ও মাশহাদের বিভিন্ন জাদুঘরে। নিশাপুরে তৈরিকৃত সিরামিক দ্রব্যগুলোর সাথে সাসানীয় শিল্পকলা এবং মধ্যএশিয়ার সংযোগ পাওয়া যায়। বর্তমানে এখানে চারটি মৃৎশিল্পের কারখানা আছে।
নিশাপুর বিভাগের গ্রামগুলোতে গালিচা ও মাদুর বোনা খুবই পরিচিত একটি কাজ। শাফিয়াবাদ, গারিনেহ, দাররুদ, বাঘশান, খারভ, বোজঘান, সায়্যিদ আবাদ, সার চাহ, সুলেইমানি, সুলতান আবাদ, এবং এশঘ আবাদ গ্রামগুলোতে প্রধান প্রধান গালিচা কারখানাগুলো অবস্থিত। বিশ্বের সবচেয়ে বড় বড় কার্পেটগুলো নিশাপুরেই তৈরি হয়েছে, সেগুলো শোভা পাচ্ছে শেখ যায়েদ মসজিদ, সুলতান কাবুস গ্র্যান্ড মস্ক, আর্মেনিয়ান প্রেসিডেনশিয়াল প্যালেস, তেহরানে ফিনল্যান্ডের দূতাবাস এবং ওমানের মোহাম্মদ আল-আমীন মসজিদে।
নিশাপুরের গালিচায় আধুনিক কারুকার্য করা শুরু হয় ১৯৪৬-এ, যখন এখানকার এক সরাইখানায় প্রথম গালিচা-বুননের কারখানা খোলা হয়।
মালদ্বীপের ভিসা নীতি
মালদ্বীপ বিশ্বের সকল দেশের নাগরিকদের ৩০ দিনের জন্য ভিসা-মুক্ত বা আগমনের পর ভিসা মঞ্জুরী প্রদান করে থাকে শুধুমাত্র ভারতীয় এবং ব্রুনাইয়ের নাগরিকদের ছাড়া এবং আরো ৬০ দিনের জন্য সময় বাড়িয়ে নিতে ৭০০আরএফ (মালদ্বীপিয় রূপী) ফি নিয়ে থাকে।
ভারতীয় নাগরিকরা ভিসা ছাড়া ৯০ দিনের জন্য মালদ্বীপে প্রবেশ করতে পারে। ব্রুনাইয়ের নাগরিকরা আগমনের সময় ভিসার জন্য আবেদন করতে পারেন যা সর্বোচ্চ ১৫ দিন থাকার জন্য ভাল। 
মালদ্বীপে আসার বেশিরভাগ পর্যটকই নিম্নলিখিত জাতীয়তার দেশগুলি থেকে এসেছে:
নেপালের ভিসা নীতি
নেপালের ভিসা নীতি অপেক্ষাকৃত উদার, যা সকল দেশের নাগরিকদের আগমনের সময় একটি পর্যটক ভিসা প্রাপ্তির অনুমতি দিয়ে থাকে।
জানুয়ারিতে ২০১৪ সালে নেপাল তাদের দেশের জন্য অনলাইন ভিসা আবেদন পদ্ধতি চালু করেছে।
সকল পর্যটকদের এক বছরে সর্বোচ্চ ১৫০ দিনের জন্য নেপালে থাকার অনুমতি দেওয়া হয়।
নেপালে অনুপ্রবেশের জন্য এর নাগরিকদের ভিসার প্রয়োজন হয় না এবং নেপালি নাগরিকদের মতোই কোনও বিধিনিষেধ ছাড়াই স্থায়ীভাবে বসবাস করতে পারে, কারণ ইন্দো-নেপাল শান্তি ও বন্ধুত্বের চুক্তি ১৯৫০ মোতাবেক একটি পারস্পরিক ভিত্তিতে উভয় দেশের জনগণের স্বাধীন চলাচলের স্বীকৃতি দিয়েছে। 
নেপালে প্রবেশের জন্য ভারতীয় নাগরিকরা নিচের যেকোনো একটি গ্রহণযোগ্য নথিপত্র ব্যবহার করতে পারে:নিম্নোক্ত রাষ্ট্রসমূহের নাগরিকদের এবং শরণার্থী ভ্রমণ পত্রধারীদের বাদ দিয়ে, যেকোনও বিদেশী জাতীয়তার নাগরিকরা আগমনের পর ভ্রমণ ভিসা পেতে পারেন। ১৫, ৩০ অথবা ৯০ দিন সময়ে থাকার জন্য একাধিক প্রবেশাধিকার ভিসা পাওয়া যেতে পারে। অস্থায়ী পাসপোর্টধারীরা এরজন্য যোগ্য না, যদিনা তারা ইউরোপীয় ইউনিয়নের সদস্য রাষ্ট্র কর্তৃক প্রদত্ত একটি অস্থায়ী পাসপোর্ট না পান।
নেপালে আগমনের পূর্বে নিম্নলিখিত রাষ্ট্রের নাগরিকদের আগাম ভিসার জন্য আবেদন করতে হবে:
সার্ক সদস্যভুক্ত দেশগুলির নাগরিকরা ৩০ দিনের জন্য কোনো খরচ ছাড়াই একটি ভ্রমণ ভিসা বিনামূল্যে পেতে পারেন। ঐ দেশগুলি হল:
১ জানুয়ারী ২০১৬ সাল থেকে, নিম্নলিখিত বিচারাধীন কর্তৃক জারি করা পাসপোর্টধারীরা তাদের ভিসা ফি মৌকুফ করতে পারে যদি তারা পর্যটক হিসেবে ভ্রমণে আসে। বিচারাধীন দেশসমূহ হল:
কূটনৈতিক বা নিম্নলিখিত দেশগুলির কর্মজীবী পাসপোর্টধারীদের ভিসার প্রয়োজন হয় না।
ভ্রমণের উদ্দেশ্যে নেপালে বেশিরভাগ ভ্রমণকারীরা নিম্নোক্ত দেশগুলি (ভারত বাদে) থেকে এসেছে:
মোঃ মুস্তাফিজুর রহমান
অধ্যাপক ডা. মোঃ মুস্তাফিজুর রহমান হলেন বাংলাদেশের একজন প্রখ্যাত চিকিৎসক। চিকিৎসাবিদ্যায় অনন্য সাধারণ অবদানের জন্য ১৯৮৯ সালে তাকে “চিকিৎসাবিদ্যা ও জনসেবায় স্বাধীনতা পুরস্কার” প্রদান করা হয়।
চিকিৎসা ক্ষেত্রে অসাধারণ অবদানের জন্য ১৯৮৯ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ইয়ালাত বন্দর
ইয়ালাত বন্দর (হিব্রু: নেমল ইয়ালাত) একমাত্র ইসরায়েলি সমুদ্র বন্দর, যা আকাবা উপসাগরের উপকূলের উত্তর দিকে অবস্থিত।
ইয়ালাট বন্দরটি ১৯৪৭ সালে চালু হয়েছিল এবং বর্তমানে বন্দরটি পূর্ব-পূর্বের দেশগুলির সাথে বাণিজ্য করার জন্য প্রধানত ব্যবহৃত হয়। এটা সুয়েজ খাল মাধ্যমে চালিত না হয়ে ইসরায়েল জাহাজ ভারতীয় মহাসাগর পৌঁছাতে পারবেন। মিশরীয় তিরিশের ত্রাণসামগ্রীর নৌবাহিনী যেগুলি ইয়ালাতের প্রবেশাধিকার নিয়ন্ত্রণ করে, সেগুলি প্রধানত দুটি প্রধান আরব-ইসরায়েলি দ্বন্দ্বের দিকে পরিচালিত করে: সিনাই যুদ্ধ এবং ছয় দিনের যুদ্ধ।
ইসরায়েলে এই বন্দরে জাহাজের চলাচল অপেক্ষাকৃত কম (ভূমধ্যসাগরীয় ইসরায়েল এর দুটি বড় সমুদ্র বন্দর তুলনায়)। এক কারণ হল যে ইয়ালাত বন্দর দেশটির কেন্দ্র থেকে যথেষ্ট দূরত্বে অবস্থিত। অন্য আরেকটি মূল কারণ দেশের অন্যান্য প্রধান সমুদ্রবন্দরগুলির তুলনায়, ইয়ালাতের এখনও রেললাইন (সর্বাধিক নিকটতম রেলপথ উত্তর দিকে শত কিলোমিটার দূরে অবস্থিত) দ্বারা পরিবেশন করা হয়নি। এছাড়াও, উপকূলীয় পর্যটন পোর্টের সুবিধা প্রসারিত করার কোন সম্ভাবনা সঙ্গে প্রতিদ্বন্দ্বিতা ব্যবহার করে। ইসরায়েলি নৌবাহিনীর প্যাট্রোল নৌকা স্কোয়াড্রন ৯১৫ এখানে অবস্থিত।
বন্দরের উন্নয়নে আরোপিত সীমাবদ্ধতা দূর করতে সরকার এলাকাটির জন্য "সাউদার্ন গেটওয়ে" পরিকল্পনা প্রস্তাব করেছে। এই প্রস্তাবটি শহরের বৃহত্তর মরুভূমিতে অবস্থিত একটি বৃহৎ মিলিত আকাশ পথ-রেল-সাগর লজিস্টিক কেন্দ্র নির্মাণের জন্য প্রযোজ্য। এই প্রস্তাবের বিস্তারিত অন্তর্ভুক্ত রয়েছে: শহরটির একটি খননকৃত উত্তরের উত্তরপশ্চিমে অবস্থানরত বর্তমান পোর্টটিকে ৭০ মিটার প্রশস্ত, আখাউয়ের উপসাগর থেকে জর্ডানের সীমানা বরাবর নির্মিত ৭.৫ কিমি দীর্ঘ খাল, একটি নতুন আন্তর্জাতিক বিমানবন্দর নাহাল জিন রেলপথ থেকে পোর্ট ও এয়ারপোর্ট পর্যন্ত রেলপথের বিস্তৃতি এবং এক্সটেনশন।
আন্তর্জাতিক বিনিয়োগকারীদের যেমন দক্ষিণ আফ্রিকান হ্যারিস গ্রুপের কোম্পানি এবং ডোনাল্ড ট্রাম্প এই প্রকল্পে আগ্রহ প্রকাশ করেছে। বন্দরের স্থানান্তরটি পর্যটন উদ্দেশ্যে পুনর্বাসন এবং গাজার সংযোগের জন্য ইসরায়েল রেলওয়ে নেটওয়ার্কের সংযোগের জন্য যথেষ্ট পরিমাণ উপকূলীয় স্রোত বন্ধ করবে, যা বন্দরের মধ্য দিয়ে অতিক্রম করে যাওয়া ট্র্যাফিকের পরিমাণে উল্লেখযোগ্য বৃদ্ধি নিশ্চিত করবে।
জানুয়ারী ২০১২ সালে, পরিবহন মন্ত্রী ইসরায়েল পোর্ট অথরিটিকে ইটাল্টের একটি খননকৃত পোর্টের উত্তম অবস্থান নির্ধারণের জন্য জমিটির প্রাথমিক জরিপ শুরু করার নির্দেশ দেন।
পরিবেশগত উদ্বেগগুলির কারণে, ইয়ালাত বন্দর কর্তৃপক্ষ কোটি কোটি লোককে একটি লোডার তৈরি করতে খরচ করে যা ফসফেট ধুলোকে সমুদ্রের মধ্যে ছড়িয়ে দিতে বাধা দেয়।
দীপক কাপুর
দীপক কাপুর ভারতীয় সেনাবাহিনীর একজন জেনারেল ছিলেন যিনি দেশটির ২২তম সেনাপ্রধান (চীফ অব আর্মি স্টাফ) হিসেবে ২০০৭ সালের ৩০ সেপ্টেম্বর নিয়োগ পেয়েছিলেন। গোলন্দাজ বাহিনীর এই জেনারেল ১৯৭১ সালে অধঃস্তন কর্মকর্তা হিসেবে পূর্ব পাকিস্তানে (বর্তমানে বাংলাদেশে) পাকিস্তান সেনাবাহিনীর সঙ্গে লড়াই করেছেন। ২০১০ সালের ৩১ মার্চ তিনি প্রায় ৪৩ বছরের সামরিক জীবনের ইতি টানেন।
১৯৬৭ সালের ১১ জুন দীপক ভারত সেনাবাহিনীর রেজিমেন্ট অব আর্টিলারীতে কমিশনপ্রাপ্ত হন ২য় লেফটেন্যান্ট পদবীতে। তিনি এর আগে সৈনিক স্কুল, ন্যাশনাল ডিফেন্স একাডেমী এবং ইন্ডিয়ান মিলিটারি একাডেমীতে অধ্যয়ন করেন।
দীপক ডিফেন্স সার্ভিসেস স্টাফ কলেজ (ভারত), আর্মি ওয়ার কলেজ (ভারত) এবং ন্যাশনাল ডিফেন্স কলেজ (দিল্লী) থেকে গ্র্যাজুয়েশন করেন। জম্মু-কাশ্মীর এলাকায় তাকে ১৬১ ব্রিগেডের অধিনায়ক করা হয়েছিলো। ১৯৯৮ সালে তিনি এই ব্রিগেডের নেতৃত্বদানের পুরস্কারস্বরুপ সেনা ম্যাডেল প্রাপ্ত হন। ২০০১-২০০২ সালে তিনি মেজর-জেনারেল পদবীতে ২২তম মাউন্টেন ডিভিশনের অধিনায়কত্ব করেন। এরপর তাকে আসামিস্থত ৪র্থ কোরের প্রধান স্টাফ কর্মকর্তা হিসেবে পোস্টিং দেওয়া হয়। লেফটেন্যান্ট জেনারেল পদবীতে উঠার পর তিনি পশ্চিমবঙ্গ প্রদেশের শিলিগুড়িতে সদর-দপ্তর ৩৩ কোরে অধিনায়কের পদে বসেন। কোর অধিনায়ক হিসেবে তার কর্মস্বরূপ তিনি ২০০৬ সালের জানুয়ারী মাসে 'অতি বিশিষ্ট সেবা পদক' লাভ করেন। এরপর তিনি আর্মি ট্রেনিং কমান্ড এর প্রধান নিযুক্ত হন, তারপরে তাকে উত্তরাঞ্চলীয় সেনাবাহিনীর (নর্দার্ন কমান্ড, ইন্ডিয়ান আর্মি) প্রধান অধিনায়ক (জেনারেল অফিসার কমান্ডিং ইন চীফ) করা হয়।
২০০৭ সালের ৩০ সেপ্টেম্বর তিনি চীফ অব আর্মি স্টাফের দায়িত্ব বুঝে নেন জেনারেল জোগিন্দার যশবন্ত সিং এর কাছ থেকে, তিনি 'রেজিমেন্ট অব আর্টিলারী' এর সিনিয়র কর্নেল কমান্ড্যান্ট নিযুক্ত হন যেটি ছিলো একটি সেরেমোনিয়াল পদ। ২০০৯ সালের ৩১ আগস্ট তিনি ভারতের সামরিক বাহিনীর সবচেয়ে সিনিয়র স্টাফ পোস্ট 'চেয়ারম্যান অব চীফস অব স্টাফ কমিটি' নিযুক্ত হন এবং ৩১ মার্চ ২০১০ তারিখ তার অবসরের দিন পর্যন্ত এ পদে বহাল থাকেন।
ওমান মেডিকেল কলেজ
ওমান মেডিকেল কলেজ হলো ওমানের দ্বিতীয় মেডিকেল কলেজ। কলেজটি ওমানের সোহারে অবস্থিত। কলেজটি ২০০১ সালে প্রতিষ্ঠিত হয়।
ফার্মেসী ক্যাম্পাসটি বাউসারে অবস্থিত। প্রথম বছরে মৌলিক ভিত্তিমূলক বিষয় শেখানো হয়। দ্বিতীয় এবং তৃতীয় বছরের পাঠদান শেষ হয় সোহার ক্যাম্পাসে যাওয়ার আগেই। কিছু কিছু বিষয় রুস্তাক হাসপাতালে ডাক্তারদের সাথে করানো হয়। সোহার ক্যাম্পাসের সাথে সংশ্লিষ্ট হাসপাতালের নাম সোহার হাসপাতাল। এটি দেশের অন্যতম বৃহত্তম সরকারি হাসপাতাল। সব কোর্স শেষ হতে সাত বছর লেগে যায় এবং কোর্স শেষে প্রদত্ত ডিগ্রী দেয়া হয় ডক্টর অফ মেডিসিন (এম.ডি.) হিসেবে।
বাউসার ক্যাম্পাসে ব্যাচেলর অব সায়েন্স ইন ফার্মেসিতে ডিগ্রী প্রদান করে। এই ডিগ্রী নিতে মোট সাড়ে পাঁচ বছর পড়তে হয়।
শ্রীলঙ্কার ভিসা নীতি
শ্রীলঙ্কায় ভ্রমণ করার উদ্দেশ্যে পর্যটকদের শ্রীলঙ্কা পৌঁছানোর আগে বা আগমনের সময় একটি ইলেক্ট্রনিক ট্রাভেল অথরাইজেশন (ইটিএ) প্রাপ্তি আবশ্যক। ৩টি ব্যতিক্রম দেশ পরে বাকি সকল দেশের ইটিএ ধারীদের ৩০ দিনের জন্য আগমনের উপর ভিসা বৈধতা পাবেন। ব্যবসায়িক উদ্দেশ্যে ইটিএ প্রাপ্তি, শ্রীলঙ্কার কূটনৈতিক মিশন এবং ইমিগ্রেশন ও অভিবাসন বিভাগের প্রধান কার্যালয়ের কাছ থেকে পাওয়া যাবে। সকল পর্যটকদের পাসপোর্ট ৬ মাসের জন্য বৈধ থাকতে হবে। আফগানিস্তান, ইরান, ইরাক, নাইজেরিয়া, পাকিস্তান, সোমালিয়া এবং সিরিয়ার নাগরিকদের প্রত্যাবর্তন বা অগ্রিম টিকিট থাকা আবশ্যক। প্রবেশকৃত বন্দরে দীর্ঘক্ষণের বিলম্ব এড়াতে পর্যটকদের দৃঢ়ভাবে অনলাইন সিস্টেম ব্যবহার করার জন্য জোরালোভাবে বলা হয়ে থাকে।
পারস্পরিক সম্পর্কের ভিত্তিতে, নিম্নোক্ত ৩টি দেশের নাগরিকদের ইলেক্ট্রনিক ট্রাভেল অথরাইজেশন প্রাপ্তির প্রয়োজনীয়তা থেকে অব্যাহতি দেয়া হয়েছে এবং আগমনের পর তারা বিনামূল্যে ভিসা পেতে পারে:
বেলারুশ, চিলি, ভারত, ইন্দোনেশিয়া, ইরান, কাজাখস্তান, নেপাল, পাকিস্তান, রাশিয়া ও ভিয়েতনামের নাগরিকদেরও কূটনৈতিক বা অফিসিয়াল (সার্ভিস) পাসপোর্ট থাকলে ভিসার প্রয়োজন হয় না।
শ্রীলঙ্কান কূটনৈতিক মিশনের যেকোন একটির কাছ থেকে নিম্নোক্ত ১৯ টি দেশের নাগরিকদের আগাম ভিসা নিতে হবে:
ভ্রমণের উদ্দেশ্যে শ্রীলঙ্কায় আসা বেশিরভাগ পর্যটক নিম্নলিখিত দেশ থেকে আগত:
আজারবাইজান-ইন্দোনেশিয়া সম্পর্ক
আজারবাইজান-ইন্দোনেশিয়া সম্পর্ক, আজারবাইজান ও ইরান এর এর মধ্যকার দ্বিপাক্ষিক বৈদেশিক সম্পর্ককে নির্দেশ করে। ইন্দোনেশিয়া এর রাজধানী জাকার্তাতে আজারবাইজানের দূতাবাস রয়েছে, অন্যদিকে আজারবাইজান এর রাজধানী বাকুতে ইন্দোনেশিয়ার একটি দূতাবাস রয়েছে। ১৯৯২ সালে দেশদুটির মধ্যে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়। নাগোর্নো-কারাবাখ দ্বন্দ বিষয়ে আজারবাইজানের অবস্থান নিয়ে আন্তর্জাতিক আলোচনায়, ইন্দোনেশিয়ার সমর্থনের জন্য আজারবাইজান ইন্দোনেশিয়াকে ধন্যবাদ জানায়। উভয় দেশই অর্গানাইজেশন অব ইসলামিক কোঅপারেশন (ওআইসি) ও জোট-নিরপেক্ষ আন্দোলন (ন্যাম) এর সদস্য। এবং তারা নিজেদের মধ্যে রাজনৈতিক এবং অন্যান্য সম্পর্কের উন্নয়নের জন্য এই দুটি সংস্থাকে ব্যবহার করেছে। বর্তমানে আজারবাইজান ও ইন্দোনেশিয়ার মধ্যে অত্যন্ত আন্তরিক একটি দ্বিপাক্ষিক সম্পর্ক রয়েছে।
আজারবাইজান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে সকল রাষ্ট্র গঠিত হয়, তার একটি হল আজারবাইজান। ১৯৯১ সালের ২৮ ডিসেম্বর ইন্দোনেশিয়া আজারবাইজান প্রজাতন্ত্র এর স্বাধীনতাকে স্বীকৃতি দেয়। এরও প্রায় ১ বছর পর, ১৯৯২ সালের ২৪ সেপ্টেম্বর, আজারবাইজান ও ইন্দোনেশিয়া এর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও, কূটনৈতিক সম্পর্ক থাকলেও, ২০০৬ সাল পর্যন্ত, ইন্দোনেশিয়ায় আজারবাইজানের বা আজারবাইজানে ইন্দোনেশিয়ার দূতাবাস ছিল না। পরবর্তীতে ২০০৬ সালে ১২ ফেব্রুয়ারী, জাকার্তায় আজারবাইজানের দূতাবাস স্থাপিত হয়। দক্ষিণ-পূর্ব এশিয়ার কোন দেশে, এটিই ছিল আজারবাইজানের প্রথম দূতাবাস। ইন্দোনেশিয়াও পরবর্তীতে, আজারবাইজানে নিজেদের দূতাবাস প্রতিষ্ঠা করে। ২০১০ সালের ২ ডিসেম্বর, আজারবাইজানের রাজধানী বাকুতে ইন্দোনেশিয়ার এই দূতাবাস স্থাপিত হয়।
আজারবাইজান ও ইন্দোনেশিয়ার বাণিজ্য প্রধানত, শক্তি উৎপাদনের ক্ষেত্রেই রয়েছে। অন্যান্য ক্ষেত্রে থাকলেও, শক্তি উৎপাদনের ক্ষেত্রেই দেশ দুটির মধ্যে মধ্যে বাণিজ্য সবচেয়ে বৃহৎ। সৌদি আরব এর পর, আজারবাইজানই ছিল ইন্দোনেশিয়ায় অপরিশোধিত তেলের বৃহৎ সরবরাহকারী। ২০০৭ সালে আজারবাইজান এবং ইন্দোনেশিয়া এর মধ্যকার বাণিজ্য সম্পর্ক ছিল ১০১.১০ মিলিয়ন (প্রায় ১০ কোটি) মার্কিন ডলার এর। পরবর্তীতে ২০১১ সালে তা বেড়ে গিয়ে দাঁড়ায় ১.৭৬ বিলিয়ন (১৭৬ কোটি) মার্কিন ডলারে। 
তবে এই দুই দেশের মধ্যে বাণিজ্য ঘাটতি রয়েছে। যেখানে ইন্দোনেশিয়ার বাণিজ্য ঘাটতি অতি মাত্রায় বেশি। আর এই বাণিজ্য ঘাটতির কারণ হল, ইন্দোনেশিয়ায়, আজারবাইজানের তেল রপ্তানি। এই দুই দেশের মধ্যকার প্রধান বাণিজ্য পণ্যও হল অপরিশোধিত তেল।
২০১০ সালে আজারবাইজান ইউনিভার্সিটি অব ল্যাঙ্গুয়েজেস (এইউএল), সেন্টার অব ইন্দোনেশিয়ান স্টাডিজ চালু করে। এই প্রতিষ্ঠানটি ইন্দোনেশীয় ভাষা ও ইন্দোনেশীয় সংস্কৃতি সম্পর্কে আজারবাইজানের ছাত্রছাত্রীদের অবহিত করা এবং সচেতন করার বিষয়ে গুরুত্ব দেয়। ২০১২ সালের এপ্রিল মাসে, এই প্রতিষ্ঠানটি, ইন্দোনেশীয় দূতাবাসের সহায়তায়, রাজধানী শহর বাকুতে বাটিক বিষয়ক কর্মশালা এবং প্রদর্শনীর আয়োজন করে। জাভানীয় বাটিক নকশাকারী যোগ্যকর্তা এই আয়োজনের প্রধান বক্তা ছিলেন। দুই দেশের মধ্যে সাংস্কৃতিক বিনিময় বাড়ানোর লক্ষ্যে এই অনুষ্ঠানটির আয়োজন করা হয়েছিল।
এয়ার মালদ্বীপ
এয়ার মালদ্বীপ হলো মালদ্বীপের প্রথম জাতীয় বিমান সংস্থা এবং পতাকাবাহী বিমান। ১৯৭৪ সালের ১ অক্টোবর তারিখে, ইব্রাহিম নাসির রাস্ট্রপতি থাকা কালীন, এই বিমান সংস্থাটি প্রতিষ্ঠিত হয়। প্রায় ২৬ বছর ধরে বিমান পরিষেবা দানের পরে এই বিমান সংস্থাটিকে দেউলিয়া ঘোষণা করা হয় এবং ২০০০ সাল থেকে এটি সব ধরনের পরিষেবা প্রদান বন্ধ করে দেয়।
এয়ার মালদ্বীপ ক্যারিবীয়ান ইউনাইটেড এয়ারলাইন্স থেকে দুটি কনভয়ার ৪৪০ উড়োজাহাজ, "ফ্লাইং ফিস ১" (8Q-AM101) এবং "ফ্লাইং ফিস ২" (8Q-AM102), ক্রয়ের মাধ্যমে বিমান পরিষেবা জগতে প্রবেশ করে। এয়ার মালদ্বীপের প্রথম বিমানটি ১৯৭৪ সালের ৯ অক্টোবর তারিখে হুলহুলে বিমানবন্দরে অবতরণ করে।
সপ্তম দিনটিতে রক্ষণাবেক্ষণের কাজ সম্পন্ন করার জন্য সংরক্ষণ করে বিমানটি সপ্তাহে ছয় দিন কলম্বো এবং মালের মধ্য দৈনিক চলাচল করার নির্ধারিত উড্ডয়ন পরিচালনা শুরু করে। মালে এবং গানের মধ্যে একটি পাক্ষিক উড্ডয়ন সূচী অনুসারে বিমানটি একটি আভ্যন্তরীন বিমান পরিষেবা প্রদানও চালু করে। ইত্যবসরে, বিমানটি টিকিট বিক্রয় করার জন্য কলম্বোতে ট্রাভেল এজেন্ট নিয়োগ দান করে এবং এয়ার সিলোনকে বিমানবন্দরের কার্যক্রম সম্পাদনের দায়িত্ব অর্পণ করে, এর ফলে বিমান কর্তৃপক্ষ স্বল্প সংখ্যক নিজস্ব মাঠ কর্মীর দ্বারা বিমান পরিষেবা প্রদানের সক্ষমতা অর্জন করে।
১৯৮০-এর দশকের শুরুতে বিমানটির পরিষেবা দানের ক্ষেত্রটি কেবলমাত্র আভ্যন্তরীণ বিমান পরিচালনার মধ্যে সীমাবদ্ধ ছিল। এটি আদ্দু অ্যাটোলের গান এবং মালের মধ্যে একটি সর্ট স্কাইভ্যানের মাধ্যমে নিয়মিত বিমান পরিষেবা প্রদান করতো।
১৯৮০'এর দশকের শেষের দিকে বিমান পরিষেবার ক্ষেত্রে স্কাইভ্যানকে প্রতিস্থাপিন করা হয় দুটি ডোরনিয়ার ২২৮ বিমান দ্বারা যখন হানিমাধু (হা ধালু অ্যাটোল) এবং কাহধু (লামু অ্যাটোল)-এ আরও দুটি আভ্যন্তরীণ বিমানবন্দর খোলা হয়।
পরিচালনার শেষ পর্যায়ে, ১৯৯০'এর দশকে, এয়ার মালদ্বীপ নতুন বিনিয়োগের প্রভাবে আবার আন্তর্জাতিক পরিমন্ডলে সেবা দান করা শুরু করে। এই পর্যায়ে এয়ার মালদ্বীপ একটি যৌথ মালিকানাধীন প্রতিষ্ঠানে পরিণত হয় যাতে ৫১% স্বত্ব থাকে মালদ্বীপ সরকারের মালিকানাধীন এবং অবশিষ্ট ৪৯% মালিকানা পায় নালুড়ী বারহাদ (মালয়েশিয়া এয়ারলাইন্সের সর্বাধিক শেয়ারহোল্ডার)।
বিমানের চলাচলের ক্ষেত্র সম্প্রসারিত করা হয় এবং ১৯৯৪ সালের ১০ নভেম্বর তারিখ থেকে দুবাই, কলম্বো, ট্রিভেন্ড্রাম এবং কুয়ালালামপুরে নির্ধারিত বিমান পরিষেবা শুরু করে এটি। পরবর্তীতে এটি ব্যাংকক ও লন্ডনে (দুবাই হয়ে)-ও চলাচল শুরু হয়।
আব্দরাব্বুহ মানসুর হাদি
আব্দরাব্বুহ মানসুর হাদি (  ; জন্ম: ১ সেপ্টেম্বর ১৯৪৫) হলেন একজন ইয়েমেনি রাজনীতিবিদ ও ইয়েমেন সেনাবাহিনীর প্রাক্তন ফিল্ড মার্শাল। তিনি ২৭ ফেব্রুয়ারি ২০১২ থেকে ইয়েমেনের রাষ্ট্রপতি পদে অধিষ্ঠিত আছেন এবং এর পূর্বে ১৯৯৪ থেকে ২০১২ পর্যন্ত ইয়েমেনের উপ রাষ্ট্রপতি ছিলেন।.
রাষ্ট্রপতি আলী আব্দুল্লাহ সালেহ চিকিৎসার জন্য সৌদি আরবে অবস্থানকালীন সময়ে, ২০১১ ইয়েমেন অভ্যুত্থানের ব্যর্থ চেষ্টার সময় যখন প্রেসিডেন্ট ভবনে হামলা হয়, তখন হাদি ৪ জুন থেকে ২৩ সেপ্টেম্বর ২০১১ পর্যন্ত ইয়েমেনের ভারপ্রাপ্ত রাষ্ট্রপতি ছিলেন। ২৩ নভেম্বর হাদি পুনরায় ভারপ্রাপ্ত রাষ্ট্রপতি হয়েছিলেন, যখন সালেহ রাষ্ট্রপতি নির্বাচনের জন্য ক্ষমতা থেকে অব্যাহতি নেন। মানসুর হাদি ২১ ফেব্রুয়ারি ২০১২ সালে পুনরাবর্তীকালীন সময়ে দুই বছরের জন্য রাষ্ট্রপতি পদের জন্য মনোনীত হয়েছিলেন, যাতে তিনি একমাত্র প্রার্থী ছিলেন। তার এ ক্ষমতার মেয়াদ শেষ হলে তিনি নিজেকে পুনরায় রাষ্ট্রপতি ঘোষণা করেছিলেন।
মানসুর হাদি ১৯৪৫ সালে দক্ষিণ ইয়েমেন গভর্নোরেটের আবিয়ানের তুকাইনে জন্মগ্রহণ করেন। ১৯৬৪ সালে তিনি সৌদি আরব ফেডারেশনের মিলিটারি অ্যাকাডেমি থেকে স্নাতক সম্পন্ন করেছিলেন। হাদি ১৯৬৬ সালে সামরিক বৃত্তি নিয়ে ব্রিটেনে গমন করেন কিন্তু তিনি কোন ইংরেজি বলেননি।
১৯৭০ তিনি অন্য আরেকটি সামরিক বৃত্তিতে ট্যাংক শিক্ষা নিতে ৬ বছরের জন্য মিশরে ছিলেন।
হাদি মিলিটারি কমান্ডিং শিক্ষার জন্য চার বছর সোভিয়েত ইউনিয়নে ছিলেন। তিনি ১৯৮৬ সালের পূর্ব পর্যন্ত দক্ষিণ ইয়েমেনের সেনাবাহিনীর বিভিন্ন উচ্চ পদে দ্বায়িত্ব পালন করেন। যখন দক্ষিণ ইয়েমেনের রাষ্ট্রপতি আলী নাসের মোহাম্মদের সাথে উত্তর ইয়েমেনের দ্বন্দ্ব লাগে এবং সামরিক যুদ্ধে দক্ষিণ ইয়েমেনের শাসিত দল সোসাইলিস্ট পার্টি হেরে যায়, তারপর পরই তিনি অবসর নিয়েছিলেন।
হাদি ২০১২ রাষ্ট্রপতি নির্বাচনে একমাত্র প্রার্থী ছিলেন, যা ২১ ফেব্রুয়ারি ২০১২ সালে অনুষ্ঠিত হয়েছিলো। তার রাষ্ট্রপতি প্রার্থীতা ক্ষমতাসীন দল, পাশাপাশি সংসদের বিরোধী দ্বারাও সমর্থিত ছিল। নির্বাচন কমিশনের প্রতিবেদন অনুযায়ী ইয়েমেনের নিবন্ধিত ভোটারের মধ্যে ৬৫ শতাংশ ভোটার নির্বাচনে অংশগ্রহণ করেছিল। আব্দরাব্বুহ মানসুর হাদি ৯৯.৯৮% ভোট পেয়ে বিজয়ী হন এবং ২৫ ফেব্রুয়ারি ২০১২ সালে শপথ গ্রহণ করেছিলেন। তিনি আনুষ্ঠানিকভাবে ২৭ ফেব্রুয়ারী ২০১২ তারিখে ইয়েমেনের প্রেসিডেন্ট হিসেবে দ্বায়িত্ব গ্রহণ করেন, যখন সালেহ রাষ্ট্রপতির পদ থেকে পদত্যাগ করেন এবং আনুষ্ঠানিকভাবে হাদিকে ক্ষমতায় অধিষ্ঠিত করেন।
আলেক্সান্দ্‌র নেভ্‌স্কি ক্যাথেড্রাল, বাকু
আলেক্সান্দ্‌র নেভ্‌স্কি ক্যাথেড্রাল (; আজেরি: "Aleksandr Nevski Başkilsəsi", কখনো ডাকা হয়- "Qızıllı kilsə" – "স্বর্ণমন্ডিত গির্জা") ছিল আজারবাইজানের বাকুতে অবস্থিত রাশিয়ার প্রধান অর্থোডক্স ক্যাথেড্রাল। ১৯৯৮ সাল থেকে জোসেফ স্তালিনের সোভিয়েত যুগে ১৯৩৭ সালে ধ্বংস হওয়া পর্যন্ত এটি ছিল রাশিয়ার প্রধান অর্থোডক্স ক্যাথেড্রাল। দক্ষিণ ককেশাসে অবস্থিত এখন পর্যন্ত নির্মিত সবচেয়ে বড় অর্থোডক্স নির্মাণ হলো এই ক্যাথেড্রাল।
১৮৭৮ সালে রাশিয়ান সম্রাজ্যের বাকু গবর্নেটের গভর্নর- ভ্যালেরি পোজেন বাকু'র মেয়ির স্তানিস্লাভ দেস্পত-জেনোভিচ এর কাছে রাশিয়ান সম্প্রদায়ের প্রার্থনার জায়গার অপ্রতুলতার কথা তুলে ধরেন।
সবচেয়ে পবিত্র গির্জা পরিচালক-সম্মেলন তাঁর এর ধারনাটিকে সমর্থন করে এবং পার্সিদস্কায়া স্ট্রিটের (বর্তমানে মুখতারভ স্ট্রিট) পাশে অবস্থিত একটি বিরাট ফাঁকা জায়গাতে (যা ১৮৫৯ সালে ধ্বংসপ্রাপ্ত মুসলিম কবরস্থান) একটি নতুন ক্যাথেড্রাল নির্মাণের পরামর্শ দান করে। 
এই কারণে রাশিয়ান প্রশাসক এবং বাকু'র মুসলিম সম্প্রদায়ের মধ্যে দীর্ঘ ১০ বছর ধরে তর্ক-বিতর্ক চলে। মুসলিম কর্তৃক পরামর্শকৃত সকল বিকল্প সমাধানকে অগ্রাহ্য করা হয় এবং সবশেষে কিছু করতে না পেরে মুসলিম নেতারা তাদের অভিযোগ ফিরিয়ে নেয়। ১৮৮৬ সালে, সম্রাট তৃতীয় আলেক্সান্দ্‌র আনুষ্ঠানিকভাবে উক্ত স্থানে গির্জা গড়ে তোলার প্রস্তাবনা গ্রহন করেন (১০ জুলাই ১৮৮৬)। ৩০ জুলাই ১৮৮৮ সালে, জার্মান বংশদ্ভূত স্থপতি রবার্ট মারফেল্ড কর্তৃক প্রণীত প্রথম নকশার ড্রাফটকে অনুমোদন দেওয়া হয়।
৮ অক্টোবর ১৮৮৮, ৩য় আলেক্সান্ডার তার পরিবার সহ (তার বড় ছেলে সহ, পরবর্তী সম্রাট দ্বিতীয় নিকোলাস) বাকুতে উক্ত গীর্জার প্রথম পাথর রাখা অনুষ্ঠানে যোগ দান করেন। এছাড়াও উক্ত অনুষ্ঠানে বাকুর অভিজাত খ্রীস্টান, মুসলিম এবং ইহুদিরাও  অংশগ্রহন করে।
সন্ত আলেক্সান্দ্‌র নেভ্‌স্কির সম্মানে পূর্ব ইউরোপে তৈরী করা ক্যাথেড্রালগুলোর মধ্যে এই ক্যাথেড্রালটি অন্যতম। এটির নকশা প্রণয়ন করেন মারফেল্ড এবং তার ছাত্র পোলিশ বংশোদ্ভূত স্থপতি ইয়োসিফ গসওয়াওস্কি। সেন্ট ব্যাজলস ক্যাথেড্রাল এবং ক্রাইস্ট সেইভিওর ক্যাথেড্রাল যথাক্রমে আলেক্সান্দ্‌র নেভ্‌স্কি ক্যাথেড্রালের বহিঃস্থ এবং অন্তঃস্থ মডেল। যাই হোক, সম্রাট কর্তৃক যে অর্থ দান করা হয়েছিল তা এই ক্যাথেড্রাল নির্মান করতে যথেষ্ট ছিলনা। পরবর্তীতে অর্থ সাহায্যের জন্য বাকু'র ঘরে ঘরে গিয়ে ২০০,০০০ রুবল সংগ্রহ করা হয় যার ফলে ক্যাথেড্রাল নির্মাণের কাজ অব্যহত থাকে। এটা বিশেষভাবে উল্লেখ করতে হয় যে যদিও মুসলিমদের দাবি পূর্বে মানা হয়নি তবুও ৭৫ শতাংশ অর্থ সাহায্যই করেছিল বাকু'র মুসলিমরা যার মধ্যে যেয়ানালাবদিন তাঘিয়েভ একাই ১০,০০০ রুবল দান। এছাড়া বাকুর ইহুদি সম্প্রদায় ১,০০০ রুবল দান করেছিল।   
১৮৯৮ সালে ক্যাথেড্রাল নির্মাণ কাজ সম্পন্ন হয়। এর মিনার, ক্রুশ এবং  প্রধান খিলান খাটি স্বর্ণ দ্বারা নির্মিত। এগুলো যথাক্রমে ৮১ মিটার লম্বা, ৫৫ মিটার দীর্ঘ এবং ৪৪ মিটার প্রস্থ বিশিষ্ট এবং এটি তখন ছিল পুরো ককেসাসে অবস্থিত রাশিয়ার সবচেয়ে বড় অর্থোডক্স (প্রার্থনার জায়গা)।
প্রথম দিকের সোভিয়েত যুগে, আলেক্সান্দ্‌র নেভ্‌স্কি ক্যাথেড্রাল ছিল আজারবাইজানে অবস্থিত পূর্ব দেশীয় অর্থোডক্স এর কেন্দ্র,এবং সোভিয়েত সরকারের বিরক্তির অন্যতম কারণ ছিল। ১৯৩০ সালে, আর্মেনিয়ান এপোস্টলিক সেন্ট থাদ্দিয়াস এবং বার্থোলোমেও ক্যাথেড্রালের সাথে এই ক্যাথেড্রালটিও উড়িয়ে দেওয়ার জন্য আদেশ জারি করা হয়।
সিটি হল এর অদূরে অবস্থিত একসময়কার নেভ্‌স্কি ক্যাথেড্রাল এর স্থানটি বর্তমানে বুলবুল স্কুল অফ মিউজিক।
মালয়েশীয় রন্ধনশৈলী
মালয়েশীয় রন্ধনশৈলী হচ্ছে দক্ষিণ-পূর্ব এশিয়ার মালয়েশিয়া রাষ্ট্রের বিভিন্ন রন্ধন ঐতিহ্য ও চর্চা যেগুলিতে দেশটির জনগোষ্ঠীর বহুজাতিক সত্তার প্রতিফলন ঘটেছে। মালয়েশিয়ার জনগণকে তিনটি প্রধান জাতিগোষ্ঠীতে বিভক্ত করা যায়: মালয়, চীনা এবং ভারতীয়। অবশিষ্ট জনগোষ্ঠীদের মধ্যে আছে পূর্ব মালয়েশিয়ায় সাবা এবং সারওয়াকের আদিবাসী জনগোষ্ঠী, উপদ্বীপীয় মালয়েশিয়ার ওরং আসলি, পেরানাকান এবং ইউরেশীয় ক্রেওল সম্প্রদায়। পাশাপাশি উল্লেখযোগ্য সংখ্যক বৈদেশিক কর্মী এবং প্রবাসী রয়েছে।
ঐতিহাসিক স্থানান্তর, বৈদেশিক ক্ষমতার উপনিবেশ এবং নিজস্ব ভৌগোলিক অবস্থানের বিস্তৃতির কারণে বর্তমানে মালয়েশিয়ার রন্ধনশৈলী প্রধানত মালয়, চীনা, ভারতীয়, ইন্দোনেশীয় এবং বোর্নীয় নাগরিকদের রান্না নিয়ে গড়ে উঠেছে যার উপর থাই, পর্তুগিজ, ওলন্দাজ এবং ব্রিটিশ রন্ধনশৈলীর হালকা প্রভাব রয়েছে। ফলে মালয়েশীয় রন্ধনশৈলী অত্যন্ত জটিল এবং বহুমুখী।
মালয়েশিয়া উপদ্বীপ সিংগাপুরের সঙ্গে একই ইতিহাসের অংশীদার হওয়ায় দুই দেশের সীমানায় একই ধরণের খাবার খুঁজে পাওয়া যায় যেমন লাক্কা ও মুরগী ভাত। এছাড়াও নৈকট্য, ঐতিহাসিক স্থানান্তর এবং জাতিগত ঘনিষ্ঠতা ও সাংস্কৃতিক আত্মীয়তার কারণে মালয়েশিয়া ও ইন্দোনেশিয়ার সাথে রান্নার সম্পর্ক রয়েছে। সাতে, রেন্ডাং, সাম্বালের মত কিছু খাবার এই দুই দেশেই সাধারণ খাবার হিসেবে গণ্য হয়।
মরিচ মালয়েশীয় রান্নার জন্য অপরিহার্য। তাজা এবং শুকনো দুই ধরনের মরিচই ব্যবহার করা হয়। মরিচ বিভিন্ন আকার, আকৃতি এবং এমনকি রঙের হয়। সাধারণত দুই ধরনের মরিচ সবচেয়ে বেশি চাষ করা হয়। একটি হল পাখির চোখ মরিচ, যা আকারে ছোট হলেও অত্যন্ত ঝাঁঝালো এবং খুব ঝাল। আরেকটি হল সবুজ মরিচ যা স্বাদে অনেক ঝাল। লাল মরিচ ও সবুজ মরিচকে পাকার জন্য রাখা হয়। মরিচ গুঁড়ো করে বিভিন্ন খাবার প্রস্তুতিতে ব্যবহার করা হয়ে থাকে।
বেলাকান মালয়েশিয়ার রান্নার জন্য আরেকটি অপরিহার্য উপকরণ। এটি এক ধরনের চিংড়ি ভর্তা যা একটি ব্লক দিয়ে চেপে সূর্যতাপে শুকানো হয়। কাঁচা অবস্থায় এর গন্ধ তীব্র যা অনেকের কাছে ভয়াবহ বলে মনে হতে পারে। তবে রান্না হলে চিংড়ির ভর্তা তার সুগন্ধি ছড়াতে শুরু করে এবং যেকোনও খাবারেই একটি ভিন্ন মাত্রা এনে দেয়। বেলাকান তৈরীর আরেকটি পদ্ধতিতে চিংড়ি পিষে টিনফয়েল কাগজে মুড়ে চুলার উপর গরম তাওয়ার উপরে রেখে দেওয়া হয় ও ভেজে নেওয়া হয়। স্থানীয় মরিচের সংগে বেলাকান বাটা হয়। এছাড়া বেলাকানের বহুবিধ ব্যবহার আছে।
ওয়াং ফেইফেই
ওয়াং ফেইফেই (জন্ম: ২৭ শে এপ্রিল, ১৯৮৭), যিনি তার স্টেজ নাম ফেই নামেও পরিচিত, হচ্ছেন চীনের একজন গায়িকা, অভিনেত্রী, উপস্থাপক এবং মডেল। তিনি ২০১০ সালে দক্ষিণ কোরিয়ার মেয়ে দল মিস এ-এর একজন সদস্য হিসাবে আত্মপ্রকাশ করেন।
ফেই ১৯৮৭ সালের ২৭ এপ্রিল চীনের হাইনানের হাইকুতে ওয়াং ফেইফেই জন্মগ্রহণ করেন। অতঃপর তিনি সিউল ইন্সটিটিউট অফ আর্টস (সিউল আর্টস)-এ যোগদান করেন, যেটি অনিয়মিতভাবে "সিওল আর্ট কলেজ" নামে পরিচিত ছিল। সেখানে তার সাথে সাবেক মিস এ সদস্য মেং জিয়াও শিক্ষা লাভ করেছেন। চীনে, ঝেজিয়াং টিভি (浙江 电视台)-এর প্রোগ্রাম "দি মোর শি ডান্সেস দ্য প্রিটিয়ার শি ইজ" ("越 跳越 美丽")-এ হাজির হন। তিনি প্রজেক্ট গ্রুপের একজন প্রাক্তন সদস্য এবং ওয়ান্ডার গার্লস বোনসিসের চীনা সংস্করণের সদস্য ছিলেন। ২০১০ সালে তিনি মিস এ-এর অন্যান্য ভবিষ্যৎ সদস্যদের সাথে স্যামসাং এনিকল চীনের জন্য একজন বিজ্ঞাপন মডেল হয়ে তাদের বিজ্ঞাপনে উপস্থিত হন।
ওয়াং ফেইফেই মিস এ-এর একজন সদস্য হিসেবে এবং জুলাই ২০১০ সালে দক্ষিণ কোরিয়া এই মেয়ে গ্রুপের নেতা হিসাবে আত্মপ্রকাশ করেন।
তার গ্রুপের কার্যক্রমের পাশাপাশি, তিনি ২০১৩ সালে "ভেরাইটি ব্লু চিপ"-এর মতো বিভিন্ন টেলিভিশন অনুষ্ঠানে অংশ নিয়েছেন। তিনি রান্নার এবং নাচের মতো অনুষ্ঠানে তার বিভিন্ন দক্ষতা দেখিয়ে অধিক জনপ্রিয়তা অর্জন করেছেন।
ওয়াং ফেইফেই ২০১১ এবং ২০১২ সালে কে.বি.এস. নাট্যমঞ্চ ড্রিম হাই-এ অভিনয়ের মাধ্যমে অভিনয়ের জগতে পদার্পণ করেন।
২০১৩ সালে, তিনি তার নাচের সঙ্গী কিম সু রোর সঙ্গে ডান্সিং উইথ দ্য স্টারস ৩-এর একজন প্রার্থী হয়ে আসরটিতে প্রতিযোগিতা করেন, যেখানে তিনি ১ম স্থান অধিকার করেন। এর মাধ্যমে তিনি কে-পপে একজন মহান নর্তকী হিসাবে তার নাম দৃঢ় করেন।
২০১৪ সালের মার্চ মাসে, ওয়াং ফেইফেই চীনের অভিনেতা সান জিয়ানের সাথে মিলিত হয়ে একটি ডেটিং অনুষ্ঠান "যদি আপনি ভালোবাসেন" শুরু করেন, যেখানে তাকে উপস্থাপনা করতে দেখা গিয়েছিল।
২০১৪ সালে, তিনি এসবিএস-এর নাটক টেম্পটেশনে "জেনি" নামে একটি অভিনব চরিত্রে অভিনয় করেন। পরবর্তীতে তিনি কোরিয়ান এবং ইংরেজিতে মুক্তি প্রাপ্ত ২এএম-এর ওয়ান সামার নাইটের সাথে নাটকটির সাউন্ডট্র্যাকের জন্য গান গেয়েছিলেন।
২০১৫ সালে, তিনি একটি সীমিত পর্বের ওয়েব নাটক সোয়ান-এ কাজ করার কথা নিশ্চিত করে, যেখানে তার সাথে নাম কয়ুরি এবং চো মিন সুংয়ের মতো অভিনেতারা অভিনয় করেছেন। পরবর্তীতে তিনি সিলেক্ট গেম নামক চীনা চলচ্চিত্রে অগ্রণী ভূমিকা পালন করতে রাজি হন। ২১ জুলাই, ২০১৩ তারিখে, ওয়াং ফেইফেই তার একক অ্যালবাম ফ্যান্টাসির মাধ্যমে একক শিল্পী হিসাবে আত্মপ্রকাশ করেছিলেন।
জেট লি
লি লিয়ানজি (জন্ম: ২৬ এপ্রিল, ১৯৬৩), হচ্ছেন চীনের একজন চলচ্চিত্র অভিনেতা, চলচ্চিত্র প্রযোজক, মার্শাল শিল্পী এবং অবসরপ্রাপ্ত উশু চ্যাম্পিয়ন। তিনি তার ছদ্ম নাম জেট লির জন্য সুপরিচিত। তিনি চীনের বেইজিংয়ে জন্মগ্রহণ করেছেন। তিনি জন্মগতভাবে সিঙ্গাপুরের একজন নাগরিক।
উ বিনের সাথে তিন বছরের প্রশিক্ষণের পরে, জেট লি বেইজিং জাতীয় উশু দলের হয়ে উশু খেলায় অংশগ্রহণ করেন। অতঃপর তিনি তার জাতীয় দলের হয়ে প্রথম চ্যাম্পিয়নশিপ জয়লাভ করেন। মাত্র ১৯ বছর বয়সে উশু খেলা থেকে তিনি থেকে অবসর গ্রহণ করেন। অবসর গ্রহণের পর, তিনি শওলিন টেম্পল (১৯৮২) চলচ্চিত্রে অভিনয়ের মাধ্যমে অভিনয় জগতে প্রবেশ করেন। তার প্রথম চলচ্চিত্র দিয়ে তিনি চীনের মহান অভিনেতাদের মন জয় করতে পেরেছিলেন। তিনি সমালোচকদের দ্বারা প্রশংসিত মার্শাল আর্টের ওপর ভিত্তি করে নির্মিত বেশ কয়েকটি চলচ্চিত্রে অভিনয় করেছেন, বিশেষ করে পরিচালক ঝাং ইইমুরের দ্বারা পরিচালিত ২০০২ সালে মুক্তিপ্রাপ্ত চলচ্চিত্র "হিরো"। তিনি "ফিস্ট অব লেজেন্ড"-এর প্রধান চরিত্রে অভিনয় করেছেন, যা রটেন টম্যাটোস দ্বারা সেরা হিসেবে আখ্যায়িত হয়েছে। তিনি "ওয়ান্স আপন এ টাইম ইন চীন" চলচ্চিত্রের একটি সিরিজে অভিনয় করেছেন, যেখানে তিনি লোক নায়ক "ওয়াং ফি-হ্যাং"-এর চরিত্রে অভিনয় করেছেন।
অ-চীনা চলচ্চিত্রে লিয়ের প্রথম ভূমিকাটি ছিল লেথাল ওয়েপন ৪ (১৯৯৮)-এ, যেখানে তিনি একজন খলনায়কের চরিত্রে অভিনয় করেছেন এবং হলিউড চলচ্চিত্রে তার প্রথম মুখ্য ভূমিকা ছিল রোমান মাস্ট ডাই (২০০০)-এ যেখানে ইনি হান সিং চরিত্রে অভিনয় করেছেন, উভয় চলচ্চিত্রে অভিনয়ের মাধ্যমে তিনি প্রশংসা কুড়িয়েছিলেন। এছাড়াও তিনি বেশ কয়েকটি উল্লেখযোগ্য চলচ্চিত্রে অভিনয় করেছেন, যার মধ্যে রয়েছে ফরাসি সিনেমার "লক বেসন কিস অফ দ্য ড্রাগন" এবং "অনলেশ"। তিনি "দ্য অন" (২০০১), "দ্য ফোরবিডেন কিংডম" (২০০৮) এবং জ্যাকি চ্যানের সাথে সিল্ভেস্টার স্টার্লোন-সহ তিনটি এক্সপেন্ডেবল চলচ্চিত্র এবং (২০০৮)-এ প্রধান চরিত্রের ভিলেনের সহকর্মী হিসেবে অভিনয় করেছেন।
জেট লি চীনের বেইজিংয়ে জন্মগ্রহণ করেন। তিনি হচ্ছেন তার দুই ভাই এবং দুই বোনের মধ্যে সবচেয়ে ছোট। তার পিতা যখন মারা যায় তখন তিনি মাত্র দুই বছর বয়সী ছিলেন, এই ঘটনা তার পরিবারকে এক বিরাট সংগ্রামের মধ্যে ফেলে দিয়েছিল।
জেট লি যখন মাত্র আট বছর বয়সী ছিলেন তখন স্কুলে গ্রীষ্মকালীন সময়ে উশু খেলার প্রতি তিনি তার প্রতিভা লক্ষ্য করছিলেন এবং সে সময় থেকেই তিনি তার অনুশীলন শুরু করে দিয়েছিলেন। অতঃপর জেট লি উশু খেলা ছোট ইভেন্টগুলোতে অংশগ্রহণ করেন। তিনি চীনের বেইজিং উশু দলের উইশমুর নামে একটি গ্রুপের হয়ে খেলা শুরু করেন, এটি চিলি গেমসের সময় মার্শাল আর্টের ফর্মগুলোর সমন্বয়ে গঠিত একটি অ্যাথলেটিক গ্রুপ ছিল। তিনি বিখ্যাত উশু কোচ লি জুনফেন ও উ বিন দ্বারা প্রশিক্ষিত হয়েছিলেন যারা প্রতিভাবান ছেলেদের খেলাধুলার বিকাশে ব্যাপকভাবে সাহায্য করতেন। উ বিন জেট লির পরিবারের জন্য খাবার-ও ক্রয় করে দিয়েছিলেন; কারণ তাদের মাংস কেনার মতো সামর্থ ছিল না, যা একজন ক্রীড়াবিদের শারীরিক অবস্থার জন্য অপরিহার্য ছিল। দলের একজন সদস্য হিসেবে তিনি উশু প্রশিক্ষণ গ্রহণ করেন এবং চীনের উশু চ্যাম্পিয়নশিপে ১৫টি স্বর্ণপদক এবং ১টি রৌপ্য পদক জয়লাভ করেন, যেখানে অল্প বয়সেও তিনি বয়স্কদের বিরুদ্ধে প্রতিদ্বন্দ্বিতা করেছিলেন।
সিয়েরা লিওনের কূটনৈতিক মিশনের তালিকা
এটি একটি সিয়েরা লিওনের কূটনৈতিক মিশনের তালিকা, অবৈতনিক দূতাবাস ব্যতীত। সিয়েরা লিওন হল ছোট্ট একটি পশ্চিম আফ্রিকান দেশ।
আজারবাইজান-রোমানিয়া সম্পর্ক
আজারবাইজান-রোমানিয়া সম্পর্ক, আজারবাইজান এবং রোমানিয়ার মধ্যে দ্বিপাক্ষিক বৈদেশিক সম্পর্ককে নির্দেশ করে। আজারবাইজানের রাজধানী বাকুতে রোমানিয়ার এবং রোমানিয়ার রাজধানী বুখারেস্ট-এ আজারবাইজানের দূতাবাস রয়েছে। ২০০৪ সালের অক্টোবর মাসে আজারবাইজানের রাষ্ট্রপতি রোমানিয়া সফরে যান এবং সে সময় দুই দেশের মধ্যে ৫০টির অধিক পৃথক চুক্তি সাক্ষরিত হয়।
সোভিয়েত ইউনিয়ন হতে বিচ্ছিন্ন হয়ে স্বাধীন আজারবাইজান রাষ্ট্র গঠিত হওয়ার পর, ১৯৯১ সালের ১১ ডিসেম্বর রোমানিয়া আজারবাইজানের স্বাধীনতাকে স্বীকৃতি দেয়। এর পর ১৯৯২ সালের ১৯ জুন দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। দুই দেশের মধ্যে বিভিন্ন খাতে পারস্পরিক সম্পর্ক থাকলেও, তাদের মূল লক্ষ্য হল বাণিজ্য এবং শক্তি উৎপাদন খাত। 
এছাড়াও উভয় দেশের বিভিন্ন পদক্ষেপের মাধ্যমে (যেমনঃ নিয়মিত আলোচনা, বাণিজ্য প্রতিনিধি নির্বাচন ইত্যাদি) দুই দেশের মধ্যে দ্বিপাক্ষিক বানিজ্যিক সম্পর্ক আরও বৃদ্ধি পেয়েছে। তবে এই দুই দেশের মধ্যে বাণিজ্য ঘাটতি রয়েছে এবং রোমানিয়ার ক্ষেত্রে তা প্রায় ৫ গুন বেশি। আজারবাইজান থেকে প্রায় ১৬১ মিলিয়ন (১৬.১ কোটি) মার্কিন ডলার-এর বাণিজ্য পণ্য রপ্তানি হলেও, রোমানিয়া এর ক্ষেত্রে তা মাত্র ৩১.৮৩ মিলিয়ন (৩.১৮ কোটি) মার্কিন ডলার।
ন্যাটো তে, আজারবাইজানের সদস্যপদ প্রদানের লক্ষ্যে, একই সংস্থার সদস্য রোমানিয়া শক্ত অবস্থান নেয়। দেশটি বাণিজ্য এবং নৌপথ এর ক্ষেত্রে আজারবাইজানের কৌশলগত গুরুত্ব তুলে ধরে।
২০০০ সালে, প্রতিরক্ষা সমন্বয়ের বিষয়ে আজারবাইজান ও রোমানিয়া চুক্তি সাক্ষর করে। ২০০৪ সালে এই দুই দেশ, একইরকমভাবে তথ্য আদান প্রদানের উপর আরেকটি চুক্তি সাক্ষর করে।
২০০৭ সালের ডিসেম্বর মাসে, রোমানিয়ার শক্তি কমিশনের একটি প্রতিনিধি দল আজারবাইজান সফর করে। সফরে আজারবাইজানের প্রতিনিধি দল এবং রোমানীয় প্রতিনিধি দল, গ্যাস পাইপলাইন নির্মাণের বিষয়ে আলোচনা করে এবং পাশাপাশি, ইউরোপে শক্তি নিরাপত্তা প্রতিষ্ঠার লক্ষ্যে, নিজেদের মধ্যে পারস্পরিক সমন্বয় বৃদ্ধির উপর জোর দেন।
২০০৪ সালে আজারবাইজানের তৎকালীন রাষ্ট্রপতি ইলহাম আলিয়েভ রোমানিয়ায় ২ দিনের রাষ্ট্রীয় সফরে যান। এই সফরে আজারবাইজান এর রাষ্ট্রপতি ও রোমানিয়ার প্রধানমন্ত্রীর মাঝে বিভিন্ন বিষয় নিয়ে আলোচনা হয়। এগুলোর মধ্যে সবচেয়ে গুরুত্বপূর্ণ ছিল জঙ্গিবাদ দমন-এর বিষয়ে দুই দেশের সমন্বয় করা। এছাড়াও আজারবাইজানের রাষ্ট্রপতির এ সফরে ১১ টি পৃথক চুক্তি সাক্ষরিত হয়। এই সফরেই আজারবাইজানের রাষ্ট্রপতি, আজারবাইজানের নবগঠিত দূতাবাস ভবনের উদ্ভোদন করেন।
নাগাকুরা শিনপাচি
নাগাকুরা শিনপাচি নরিয়ুকি শৈশবে এইকিচি বা এইজি নামে পরিচিত ছিলেন। তিনি টেনপোর চতুর্থ মাসের ১১ তম দিনে এডোতে মাতসুমা গোত্রের কামি ইয়াশিকি (উপরের অধিবাসী) তে জন্মগ্রহণ করেন। তার পিতা নাগাকুরা কাঞ্জি ১৫০ কোকু বেতনে মাতসুমা গোত্রের একজন রিটেইনার ছিলেন। ওকিতা সোজির মত নাগাকুরা এডো পর্যায়ের আরেকজন প্রকৃত ফসল ছিলেন,একজন রিটেইনারের সন্তান (এমন এলাকার যা তিনি কখনো দেখেন নি), সারাজীবন যে এডোতেই ছিল।
নাগাকুরার পিতা পরিবারের নাম নাগা দিয়ে লিখতেন যার অর্থ ছিল দীর্ঘ,কিন্তু নাগাকুরা পরে এটিকে নাগা তে পরিবর্তন করেন যার অর্থ চিরন্তনতা। আট বছর বয়সে নাগাকুরা ওকাদা জুসুকে তোশিসাদার শিন্দো মুনেন রিয়ু ডোজোতে ভর্তি হন এবং আঠার বছর বয়সে মকুরকু (৬ষ্ঠ দান) এ পৌছান। এরপর তিনি মেঙ্কিয়ো কাইদেন সন্দ লাভ করেন। উনিশ বছর বয়সে তিনি মাতসুমা গোত্রের সেবা করা ছেড়ে দিয়ে তার কৌশল উন্নত করতে আর ভ্রমণ করতে বেরিয়ে পড়েন। তিনি কিছু দিন ইউরিমতো শুযোর শিন্তো মুনেন রিউ ডোজোতে অতিবাহিত করেন।তিনি সুবোচি শুমের শিঙ্গিয়োতো রিয়ু ডোজোতেও কিছু দিন অতিবাহিত করেন। সেখানে তিনি শিমাদা কাই, ভবিষ্যতে শিন্সেনগুমি ২য় ইউনিটের ভাইস ক্যাপ্টেন, এর সাথে পরিচিত হন। ১৮৬১ এর দিকে তিনি কোন্দো ইসামির শিএইকানে তাঁর "খাবার নেয়া" শুরু করেন।
নাগাকুরা শিনপাচি স্বাভাবিক কারণে ১৯১৫ সালে মারা যান। তাঁর বয়স হয়েছিল ছিয়াত্তর বছর। কাকতালীয়ভাবে একই বছরে সাইতো হাজিমে, আরেকজন সাবেক শিন্সেনগুমি ক্যাপ্টেন পাকস্থলির আলসারের কারণে বাহাত্তর বছর বয়সে মারা যান।
শিন্সেনগুমিতে থাকাকালীন এবং এর আগে নাগাকুরার কাহিনী বিভিন্ন উপ্ন্যাস, সাপ্তাহিক নাটক এবং এনিমে/মাঙ্গা সিরিজে পাওয়া যায়।
যেমন,নাগাকুরাকে "পিস্মেকার কুরোগানে" (এনিমে/মাঙ্গা),"কাকোদাতে ইউজিন বুরাইচো হিমেগামি" (মাঙ্গা)," শিন্সেনগুমি গুন্রৌ দেন (ভিডিও গেম সিরিজ) আর বাকুমাতসু রেঙ্কা শিন্সেনগুমি (ভিডিও গেম সিরিজ) তে দেখা যায়। এছাড়াও গিন্তামা মাঙ্গা/এনিমেতে শিমুরা শিনপাচি নাগাকুরা শিনপাচির উপর ভিত্তি করে নির্মিত। "হাকুকি" ভিডিও গেম সিরিজ ও ২০১০ এনিমেতেও নাগাকুরার উল্লেখ রয়েছে।
নাগাকুরা কে প্রকটভাবে ২০১৪ এর ঐতিহাসিক কল্পকাহিনী দ্য সোলজার এন্ড দ্য সামুরাই তে দেখা যায়।()
4404026706
হান গ্যাং
হান গ্যাং (চীনা: 韩庚; পিনয়িন: হান গ্যাং; জন্ম: ৯ ই ফেব্রুয়ারি, ১৯৮৪) হচ্ছেন চীনের একজন মানপপ গায়ক এবং অভিনেতা।
তিনি ২০০১ সালে তার কর্মজীবন শুরু করেন, যখন তিনি এস.এম. এন্টারটেইনমেন্ট দ্বারা দক্ষিণ কোরিয়ার ব্যান্ড সুপার জুনিয়রের একজন সদস্য হিসেবে নিযুক্ত হন। তারা ২০০৫ সালে আত্মপ্রকাশ করে। তিনি পরবর্তীতে ২০০৮ সালে সুপার জুনিয়রের সহ-গ্রুপ সুপার জুনিয়র-এম গ্রুপের প্রধান হিসেবে নিযুক্ত হন। ২১ শে ডিসেম্বর ২০০৯ সালে হান গ্যাং এসএমই তার বিরুদ্ধে চুক্তি স্থানান্তর নিয়ে একটি মামলা দায়ের করে। পরবর্তীতে তিনি একক কর্মজীবন চালিয়ে যাওয়ার জন্য চীন থেকে ফিরে আসেন। ২৭ শে সেপ্টেম্বর, ২০১১ তারিখে, এস.এম. এন্টারটেইনমেন্ট থেকে হান গ্যাং-এর প্রস্থান সরকারী হিসাবে পরিণত হয়, কারণ উভয় পক্ষই পারস্পরিক সমঝোতায় এসেছিল।
চীনের সংস্কৃতির বিস্তারের জন্য তাঁর বিভিন্ন অবদানের স্বীকৃতিস্বরূপ, হান গ্যাংকে ২০০৮ গ্রীষ্মকালীন অলিম্পিকের জন্য একটি মশাল বহনকারী হিসেবে নির্বাচিত করা হয়েছিল। পরে তিনি ২০১০ সালের সাংহাই এক্সপো এবং ২০১০ এশিয়া গেমসের জন্য রাষ্ট্রদূত হিসেবে নিযুক্ত হন। ২০১২ সালের শেষের দিকে, হান গ্যাং আন্তর্জাতিক আকর্ষণ লাভ করতে শুরু করেন এবং ২০১২ এমটিভি ইউরোপ সঙ্গীত পুরস্কারে "বেস্ট ওয়ার্ল্ডওয়াইড অ্যাক্ট" এবং নিকেলোডিয়ন "২০১২ কিডস চয়েস অ্যাওয়ার্ডস"-এ "প্রিয় এশিয়ান অ্যাক্ট" পুরস্কার জয়লাভ করেন।
হান গ্যাং উত্তরপূর্বে চীন থেকে নানাই বংশোদ্ভূত, এবং চীনের হেইলুংচিয়াং প্রদেশের মুদানজিয়াংয়ে জন্মগ্রহণ করেছেন। তিনি ১৯৯০ থেকে ১৯৯৬ পর্যন্ত গুয়াং হুয়া এলিমেন্টারি স্কুলে পড়াশুনা করেছেন।
মাত্র ১২ বছর বয়সে, হান গ্যাংকে বেইজিংয়ের কেন্দ্রীয় বিশ্ববিদ্যালয়ের নৃত্য বিভাগে অন্তর্ভুক্ত করা হয়। তিনি নৃত্যবিদ্যায় পড়াশোনার জন্য চীনের উত্তর-পূর্বাঞ্চলে তাঁর পরিবার ও তাঁর নিজের শহর ছেড়ে চলে আসেন। বিশ্ববিদ্যালয়ে অধ্যয়নরত তার বছরগুলোতে তিনি চীনের ৫৬টি জাতিগোষ্ঠীর ৫৬টি প্রথাগত নৃত্য শিখতে সক্ষম হয়েছিলেন। তিনি ব্যালে এবং মার্শাল আর্টে ওপর প্রশিক্ষণ গ্রহণ করেন এবং এই নিয়ে তিনি মার্কিন যুক্তরাষ্ট্র ও রাশিয়াসহ বেশ কয়েকটি দেশে কাজ করেছেন।
১৯৯৯ সালে, নানাই জাতিগত গ্রুপের প্রতিনিধি হিসাবে, হান গ্যাং চীনের বার্ষিকী প্যারেডে অংশগ্রহণ করেন।
২০১৩ সালে, হান গ্যাং তার নিজস্ব কাস্টমাইজড ফোন ব্র্যান্ড চালু করেন, যা "গ্যাং ফোন" নামে সুপরিচিত।
১৬ ই মে, ২০১৪ তারিখে, হান গ্যাং নিউ ইয়র্ক স্টক এক্সচেঞ্জে জুমাই ইন্টারন্যাশনাল হোল্ডিং লিমিটেডের শেয়ারহোল্ডার হিসাবে স্টক এক্সচেঞ্জ খোলার ঘণ্টা বাজিয়েছিলেন। হান গ্যাং স্টক এক্সচেঞ্জের প্রথম অংশীদার হিসেবে নিউ ইয়র্ক স্টক এক্সচেঞ্জের খোলার বা বন্ধের ঘণ্টাটি বাজাতে করতে পেরেছিলেন।
২৪ সেপ্টেম্বর, ২০১৪ তারিখে, হান গ্যাং তার নিজস্ব চশমার ব্র্যান্ড চালু করেন, যার নাম দেন "বুরকা এঞ্জেল"।
হাইফা বন্দর
হাইফা বন্দর (হিব্রু: נמל חיפה) হল ইসরাইলের তিনটি প্রধান বৃহত্তম আন্তর্জাতিক সমুদ্রবন্দরের মধ্যে একটি, অন্য দুটি হল আশদোদ বন্দর এবং ইয়ালাত বন্দর। এটি একটি প্রাকৃতিক গভীর জলের পোতাশ্রয় যা সারা বছর ধরে পরিচালনা করা হয়, এবং যাত্রী এবং বানিজ্যিক উভয় জাহাজ পরিসেবা প্রদান করে। এটি মালভূমির পরিমাণ অনুযায়ী পূর্বাংশের ভূমধ্যসাগরীয় বৃহত্তম বন্দর এবং এটি বছরে ২৬ মিলিয়ন টন পণ্যসম্ভার পরিচালনা করে। হাইফার মধ্যে ক্রুজ জাহাজ ডেকে বছরে ৫,০০০ জাহাজের ক্রমবর্ধমান সংখ্যা সহ, বন্দরে ১,০০০ জনের উপর নিযুক্ত। হাইফা বন্দরটি হাইফা শহরের কেন্দ্রস্থল উপকূলে উত্তরে ভূমধ্যসাগরের উত্তরে অবস্থিত এবং নগরটির কেন্দ্রীয় তীর বরাবর প্রায় ২ কিলোমিটার পর্যন্ত বিস্তৃত, সামরিক, শিল্প ও বাণিজ্যিক অঞ্চল থেকে পরবর্তীকালের-ছোট যাত্রী ক্রুজিং সুবিধা থেকে শুরু করে।
হাইফা বন্দরের হাইফা উপসাগর প্রাগৈতিহাসিক সময় থেকে নাবিকদের জন্য একটি আশ্রয় হয়েছে। যখন ১০০ খ্রিস্টাব্দে ক্রুসেডাররা হাযইফা জয় করে, তখন এটি গালিলের রাজধানী তিবিরিয়া নামে একটি গুরুত্বপূর্ণ শহর ও প্রধান বন্দর হয়ে ওঠে। মমলুকের রাজত্বকালে বন্দর দুর্ভোগে পড়ে এবং ১৮ শতকের একটি পাইরেট খালের খ্যাতি অর্জন করে।
হাইফা বন্দর অনেক পণ্যসম্ভার টার্মিনাল আছে, এবং একযোগে অনেক জাহাজ সার্ভিসিং করতে সক্ষম। একটি রেলপথ মালবাহী টার্মিনাল পোর্ট ভিতরে এবং সারা দেশে পণ্য পরিবহনের জন্য ব্যবহার করা হয়। বন্দরটি একটি যাত্রী টার্মিনাল, মাছ ধরার হুইফ, ইয়ট ক্লাব, স্পোর্টস মেরিনা এবং রাসায়নিক টার্মিনালও রয়েছে। ২০১৩ সালে, বন্দর ১.৩৬ মিলিয়ন টিইইউ, এবং সেইসাথে ২৫৩,৫২৪ জন যাত্রী সহ ২৬ মিলিয়ন টন কার্গো পরিবহন করে। বন্দরটি ২০১০ সালে "কারমেল পোর্ট" সম্প্রসারণ প্রোগ্রামে প্রথম পর্যায়ে খোলা হয় যা একটি নতুন পণ্যসম্ভার টার্মিনাল নির্মাণে জড়িত ছিল যার মধ্যে ৯২০০ টিইইউ কনটেইনার জাহাজ (১৫.৫ মিটার ভা ৫১ ফুট) ড্রাফ্ট পরিচালনা করতে সক্ষম একটি ৭০০ মিলিয়ন ঘনফুট) পাশাপাশি একটি দ্বিতীয় ২৫০ মিটার (৮২০ ফুট) ঘূর্ণি প্লাস পাশাপাশি সমর্থন এবং স্টোরেজ এলাকায় খোলার হিসাবে। নতুন সুবিধা ৫০০,০০০ টিইইউ দ্বারা পোর্টের বার্ষিক কন্টেইনার হ্যান্ডলিং ক্ষমতা প্রসারিত করবে। এই নতুন টার্মিনালটি নির্মাণ ১.৮ বিলিয়ন ইসরায়েলি টাকা (প্রায় মার্কিন $ ৫০০ মিলিয়ন) এবং সম্পূর্ণ করতে পাঁচ বছর সময় লাগবে।
বন্দরটি মার্কিন যুক্তরাষ্ট্র ছয়টি ফ্লিট-এর জন্য সুবিধা বজায় রাখে।
পোর্ট ক্রুজ এবং ফেরি যাত্রী বহনকারী একটি আধুনিক যাত্রীবাহী টার্ম রয়েছে। টার্মিনাল একটি অপেক্ষা এলাকা, শুল্কমুক্ত দোকান, স্যুভেনির দোকান, ক্যাফেটেরিয়া, ভ্যাট প্রতিযোগিতা কাউন্টার, মুদ্রা বিনিময়, ফ্রি বেতার ইন্টারনেট, পার্কিং, এবং যাত্রীদের জন্য অন্যান্য পরিষেবা প্রদান করে।
টার্মিনালটির কাছাকাছি এলাকাটি যাত্রীদের জন্য চমৎকার পাবলিক ট্রানজিট সংযোগ প্রদান করে। হাইফা সেন্ট্রাল রেলওয়ে স্টেশনটি টার্মিনালের সংলগ্ন এবং হাইফা অঞ্চলে এবং এর পরের দিনগুলোতে দিনে ২৪ ঘন্টা প্রতিদিন ২৪ টি যাত্রী ট্রেন চালায়। অতিরিক্ত পাবলিক ট্রানজিট সংযোগগুলি রেলওয়ে স্টেশন বা হাজ্জম রোডের বাস বা ট্যাক্সিতে পাওয়া যায়, যা হাটহাওয়ারের প্রধান ঘুরে অবস্থিত, যা স্টেশনটির সামনে অবস্থিত। কারমেলিট এর কিকার প্যারিস সাবওয়ে স্টেশন হাঁটার দূরত্ব মধ্যে এবং এছাড়াও কর্মিল পর্বত উপরে সুবিধাজনক প্রবেশাধিকার অনুমতি দেয়।
সিয়েরা লিওনের ভিসা নীতি
সিয়েরা লিওনের পর্যটকদের অবশ্যই সিয়েরা লিওনের কূটনৈতিক মিশনগুলির একটি থেকে ভিসা নিতে হবে, যদি না তারা ভিসা ছাড়ের একটি দেশ থেকে আসে।
নিচের ১৫টি দেশের নাগরিকরা ভিসা ছাড়াই সিয়েরা লিওনে যেতে পারেন:
ইরানের কূটনৈতিক ও সরকারি কর্মজীবী পাসপোর্টধারী নাগরিকদের জন্য ভিসা ছাড়াই সর্বোচ্চ ১ মাস থাকার অনুমতি রয়েছে।
২০১৭ সালের ফেব্রুয়ারিতে সিয়েরা লিওন এবং সেন্ট কিটস ও নেভিসের মধ্যে ৯০ দিনের ভ্রমণের জন্য পারস্পরিক ভিসা-মুক্ত একটি চুক্তি স্বাক্ষরিত হয়েছে, তবে তা এখনো অনুমোদন পায়নি।